c: text/html

text:
मॉरिशस में होखेवाला अखिल भारतीय दिवस के आयोजन भ भारत सरकार आ मारीशस सरकार मिल के करत बाड़े. एह आयोजन में भारत सरकार भोजपुरी सिनेमा के सदाबहार सुपर स्टार रवि किशन के बतौर स्पीकर भोजपुरी भाषा के प्रतिनिधि बने खातिर चुनले बिया. मॉरिशस के राजधानी पोर्ट लुईस में होखे वाला एह समारोह में मॉरिशस के प्रधानमंत्री समेत दुनिया भर के अप्रवासी भारतीय मौजूद रहीहें.
भारत सरकार के प्रवासी भारतीय कार्य मंत्रालय से रवि किशन के जानकारी भेजल गइल बा तवना का मुताबिक समारोह के उदघाटन मारीशस में भारत के हाई कमिशनर टी पी सीतारमण करीहें आ उद्घाटन भाषण मॉरिशस के प्रधानमंत्री नवीन चन्द्र रामगुलाम आ भारत सरकार के प्रवासी भारतीय कार्य मंत्री व्यालार रवि के होखी. एह समारोह में रविकिशन के बतौर स्पीकर शामिल कइल गइल बा आ ऊ ओहिजा भोजपुरी के प्रतिनिधि के तौर पर आपन राय रखीहें. एह मौका पर अउरी वक्ता में दक्षिण अफ्रीका, ज़िम्बाब्वे, श्रीलंका, न्यूजीलेंड सरकार के मंत्री आ बड़े पदन पर आसीन अधिकारियन का अलावे भारत सरकार का तरफ से सचिन पाइलट, मीनाक्षी नटराजन, मनीष तिवारी मौजूद रहीहें.
रवि किशन एह पर आपन बात कहत कहले बाड़न कि ई उनुका ला गौरव क बात बा कि ऊ अपना मातृभाषा के प्रतिनिधित्व ओह मंच पर करीहें जहाँ दुनिया के कोना कोना से अप्रवासी भारतीय मौजूद रहीहें. बतावेर जोग बा कि मारीशस में भोजपुरी भाषा के सरकारी मान्यता प्राप्त बा आ ओहिजा भारत माता के तर्ज़ पर भोजपुरी माई के प्रतिमो लगावे के तइयारी होखत बा.
(उदय भगत)

robotstxt: allowed

filter: keep


text:
Home Tags रवि किशन
Tag: रवि किशन
सनकी दारोगा बने रवि किशन
मेगा स्टार रवि किशन भोजपुरी पर्दे पर सनकी दारोगा के रूप में नजर आयेंगे। वे निर्देशक दिलीप गुलाटी की फिल्म सनकी दारोगा की शूटिंग...
रवि किशन से क्यों नाराज थे भोजपुरी फिल्म बैरी कंगना 2...
साल 1992 में सुपर हिट भोजपुरी फिल्म बैरी कंगना के सिक्वल भोजपुरी फिल्म बैरी कंगना 2 बन कर तैयार है और जल्द ही रिलीज...
भोजपुरी फिल्म शहंशाह का प्रमोशन करने दर्शकों के बीच पहुंचे रवि...
रवि किशन और गार्गी पंडित इन दिनों अपनी भोजपुरी फिल्म शहंशाह को प्रमोट करने का कोई भी मौका नहीं छोड़ रही हैं। हालांकि यह...
काशी अमरनाथ के प्रोमोशन में उमड़ी भीड़
भोजपुरी की बहुचर्चित फ़िल्म काशी अमरनाथ दीपावली के अवसर पर सम्पूर्ण भारत मे रिलीज हुई थी लेकिन भिवंडी के पायल सिनेमा हॉल में यह...
भोजपुरी फिल्म बैरी कंगना – 2 में रवि किशन और काजल...
रवि किशन ने अपनी आने वाली भोजपुरी फिल्म बैरी कंगना – 2 को बेहतरीन बताया। उन्होंने कहा कि विनोद कुमार पांडेय प्रस्तुत फिल्म ‘बैरी...
भोजपुरी फिल्म काशी अमरनाथ में रवि किशन निरहुआ की टक्कर
भोजपुरी फ़िल्म बम बम बोल रहा है काशी से क्षेत्रीय फ़िल्म निर्माण के क्षेत्र में कदम रखकर मराठी फिल्म वेंटिलेटर के लिए तीन नेशनल...
आ गया भोजपुरी फिल्म काशी अमरनाथ का फर्स्ट लुक
प्रियंका चोपडा ने क्षेत्रीय फ़िल्म निर्माण की ओर कदम बढ़ाया तो उन्होंने अपने प्रोडक्शन हाउस पर्पल पेबल पिक्चर्स के बैनर तले जिस फ़िल्म के...
फिल्म साक्षयम में दिखा रवि किशन का खतरनाक लुक
भोजपुरी फिल्मो के मेगा स्टार मनोरंजन जगत के एकमात्र अभिनेता हैं जिनकी गूंज देश की हर फिल्म जगत में सुनाई देती है । भोजपुरी...
लांच हुआ भोजपुरी फिल्म काशी अमरनाथ का फर्स्ट लुक
भोजपुरी फ़िल्म जगत की बहुचर्चित भोजपुरी फिल्म काशी अमरनाथ का फर्स्ट लुक हिंदी व भोजपुरी फ़िल्म जगत के दिग्गजो की मौजूदगी में ...
रवि किशन और पप्पू यादव भोजपुरी फिल्म राधे में फिर एक...
जौनपुर की माटी के लाल अभिनेता पप्पू यादव अपनी कुशल अभिनय प्रतिभा की बदौलत भोजपुरी फिल्म जगत में जौनपुर की माटी की महक फैला...
ढाबेवाली बनी भोजपुरी अभिनेत्री प्रियंका पंडित
भोजपुरी अभिनेत्री प्रियंका पंडित ने लिया बड़ा फैसला जी है, अब प्रियंका पंडित फिल्मो में नजर नही आएगी अब वह कोई फिल्म की शूटिंग...
भोजपुरी फिल्म शहंशाह का म्युज़िक रिलीज़
भोजपुरी फिल्म शहंशाह का म्यूजिक एक भव्य कार्यक्रम में रिलीज़ किया गया। मेगा स्टार रवि किशन और हॉट केक अंजना सिंह अभिनीत इस फिल्म...
मुक्केबाज में रवि किशन
जाने माने निर्देशक अनुराग कश्यप ने अपनी अगली फिल्म मुक्केबाज में रवि किशन को कास्ट करने की घोषणा की है । अनुराग कश्यप ने...
धर्म के सौदागर18 नवंबर से सिनेमाघरो में
फनमाल प्रोडक्शन्स के बैनर तले बनी फिल्म 'धर्म के सौदागर' 18 नवंबर से सभी सिनेमाघरो में धमाल मचाने आ रही है, सुपरस्टार रवि किशन...
गुंजन पंत और रवि किशन कि अगली भोजपुरी फिल्म ओम हर...
भोजपुरी फिल्म जगत की ग्लैमरस अभिनेत्री गुंजन पंत रवि किशन के साथ भोजपुरी फिल्म ओम हर हर महादेव में रोमैंस करते बड़े परदे पर...
दो बड़ी बजट की भोजपुरी फिल्मों का दिल्ली में मुहूर्त
मोस्ट पाॅपुलर फेस आॅफ पूर्वांचल द स्टाईलिश स्टार प्रियेश सिन्हा अभिनीत क्रमशः दो भोजपुरी फिल्मों 'ॐ हर हर महादेव’ व ‘वीर अर्जुन’ का दिल्ली...
रवि किशन की भोजपुरी फिल्म हर हर महादेव का मुहूर्त
भोजपुरी सिनेजगत के शहंशाह व शिवभक्त अभिनेता रविकिशन अभिनीत भोजपुरी फिल्म हर हर महादेव का दिल्ली के गोल्डन टुलिप होटल के सभागार में भव्य...
रवि किशन की भोजपुरी फिल्म धर्म के सौदागर का ट्रेलर लॉंच
फनमाल प्रोडक्शन्स के बैनर तले बन रही निर्माता एम.एल.सेठी और डायरेक्टर सनोज मिश्र की भोजपुरी फिल्म ”धर्म के सौदागर” का ऑफिसियल ट्रेलर यूट्यूब...
रवि किशन के जन्मदिन पार्टी में पाखी हेगड़े ने की शिरकत
भोजपुरी सिनेजगत के सदाबहार मेगास्टार अभिनेता रविकिशन के जन्मदिन के उपलक्ष्य में भोजपुरी फिल्म इंडस्ट्री की लकी चाॅर्म पाखी हेगड़े ने शिरकत की। जहां...
छुट्टी मनाने विदेश चले रवि किशन
भोजपुरी फिल्मो के स्टार रवि किशन 15 दिनों की छुट्टी पर विदेश जा रहे हैं । उनकी छुट्टी की शुरुवात होगी सिंगापुर से जहां...
12Page 1 of 2


text:
भोजपुरी के एक्शन स्टार विराज भट्ट आ हॉट गर्ल मोनालिसा के सुपरहिट जोड़ी अब ‘खुद्दार’ में नजर आई. आदिशक्ति इंटरटेनमेंट प्रस्तुत आ द् एंगल क्रिएशन के बैनर तले बनल फिल्म ‘खुद्दार’ में विराज-मोनालिसा पर एक से बढ़के एक सुपरहिट गाना आ हॉट सीन फिल्मावल गइल बा. निर्माता दिनेश चौबे के एह फिल्म में विराज भट्ट रोमांस का संगही खतरनाक एक्शन अउर शानदार अभिनयो कइले बाड़न.
पटकथा-लेखक आ निर्देशक हउवें रवि सिन्हा. कोमल ढिल्लन, माया यादव, अली खान, विनोद मिश्रा, आ अवधेश मिश्रा के खास भूमिका बा. सीमा सिंह पर फिल्मावल एगो शानदार आईटम गीतो बा एहमें. संगीतकार हउवें राजेश गुप्ता, गीतकार कमल किशोर राजू, चंद्रभूषण तिवारी, संवादलेखक राजेश पाण्डेय हउवें.
एकरा के एही महीना रिलीज कइल जाई.
(प्रशांत निशांत के रपट)


text:
भोजपुरी सिनेमा की खासियत इसका रंग-बिरंगा अंदाज है और यह अंदाज उनकी फिल्मों से लेकर वीडियो तक में हर जगह देखने को मिल जाता है। इन दिनों अभिनेता ‘Brijesh Mishra’ की होली गीत (bojpuri holi song 2018) ‘देवरा रंग लागत जोगाड मे’ (Dewara Rang Lagawata Jogad Me) को खूब पसंद किया जा रहा है।
होली (holi) के त्योहार पर भोजपुरी इंडस्ट्री में धूम मची हुई है। इसी के चलते ‘होली में सर्दी भइल बा’ (Holi Me Sardi Bhail Ba) नाम से एक एल्बम रिलीज किया गया है। इस गाने में भोजपुरी एक्टर बृजेश मिश्रा एक्ट्रेस नमिता के साथ थिरकते हुए नजर आ रहे है। इस वीडियो को सोशल मीडिया में जमकर शेयर किया जा रहा है।
Bhojpuri Hot Holi Song 2018:
इस एल्बम को ‘होली में सर्दी भइल बा’ के नाम से ‘भोजपुरी हिट सॉन्ग’ यूट्यूब चैनल पर रिलीज किया गया है। इस गाने में मुख्य भूमिका भोजपुरी एक्टर बृजेश मिश्रा निभा रहे हैं, साथ ही एक्ट्रेस नमिता ने दमदार डांस कर गाने में जान डाल दी है। इस गाने में अमित बिहारी गुप्ता ने अपनी आवाज दी है। एक्टर ब्रजेश मिश्रा भोजपुरी फिल्म ‘राजा राजकुमार’ में भी जल्द ही नजर आने वाले हैं।


text:
– अभयकृष्ण त्रिपाठी
खइले रहीं कसम अब कलम ना उठाएब,
सबसे पहिले मन के अन्धकार मिटाएब.
दिन बीतल युग बीतल बीत गइल हर काल,
मोहमाया के चक्रव्यूह के नाही टूटल जाल.
खाली हाथ जाए के बा पर गठरी ठूस रहल बानी,
झूठा शान खातिर अपनन के लहू चूस रहल बानी.
बाबू माई से अलगा के किस्सा कइसे करीं बखान,
खइले रहीं कसम अब कलम………. .
बुरा जो देखन के दोहा खुद पर फिट बा,
हमार साथ पाके अन्ना के अनशन हिट बा.
अपना अपना स्तर पर हेर केहू भ्रस्ट बा,
छोटका चोरवे बड़का चोर से त्रस्त बा.
आपन करनी जग के सामने काहे गिनाएब,
खइले रहीं कसम अब कलम………. ।


text:
बिहार के समस्तीपुर जिला के दू गो ट्रक मालिकन का बीच झगड़ा में दू लोग के मौत हो गइल.
अभयानंद के बिहार के पुलिस महानिदेशक बनावल जाई. १९७७ बैच के अभयानंद इकतीस अगस्त के रिटायर होखे वाला नीलमणी के जगहा लीहे.
मुजफ्फरपुर में काल्हु भइल बाघ एक्सप्रेस के सवारियन आ पुलिस का बीच भइल मारपीट से खिसियाइल लोग ढोली स्टेशन पर ट्रेन रोक दिहल. बाद में प्रशासन का दखल का बाद ट्रेन चलल बाकिर एह अफरातफरी में एगो नौजवान रेलगाड़ी से कटा गइल.
कैमूर के मोहनियां में उसरी गाँव का लगे एगो सड़क दुर्घटना में दू गो पर्यटक के मौत हो गइल आ तिन जने घवाहिल हो गइले.
एह साल बिहार सरकार का तरफ से एक लाख से बेसी महादलित परिवार के मकान बनावे खातिर जमीन दिहल जाई.
छपरा में २ सितम्बर से सेना के बहाली होखे वाला बा. एह खातिर प्रमाणपत्र बनवावे में दिक्कत आ रहल बा जवना का खिलाफ खिसियाइल लड़िका काल्हु प्रदर्शन कइले आ समाहरणालय जाये वाली सड़क पर जाम लगवले. बाद में थाना प्रभारी आ के अपना देखरेख में फार्म जमा करववले.
पूर्वी चंपारण के छतौनी के एगो व्यापारी के गोली मार के ओकरा लगे से दस लाक रुपिया लूट लिहल गइल.


text:
टटका खबर, बियफे, १८ नवम्बर
शिक्षा से चरित्र खतम होखला से संघ चिन्तित
आरएसएस के सरसंघचालक मोहन भागवत काल्हु गोरखपुर में अपना प्रवास का दौरान एगो प्रभात शाखा पर चहुँपलन आ साधारण स्वंयसेवक का तरह मुख्य शिक्षक के आदेश के पालन कइलन. शाखा में २० मिनट का अपना बौद्धिक में भागवत एह बाति खातिर चिन्ता जतवले कि आजु शिक्षा से चरित्र गायब होखल जात बा. कहलन कि बिना चरित्र के शिक्षा बेमतलब बा. मोहन भागवत इहो कहलें कि शाखा संघ के गतिविधियन के मुख्य आधार ह. कहलें कि एकरा के अउरी प्रभावी बनावे के जरुरत बा. संघ प्रमुख एकादशी व्रतो रहलें से उनुका के छिलल सिंघाड़ा परोसल गइल.
मधुकोड़ा मामिला में ३०० करोड़ के संपत्ति जब्त
झारखंड के मुख्यमंत्री रहे का दौरान कइल घोटाला से करोड़ो के नाजायज संपत्ति बिटोरे वाला मधु कोड़ा आ उनका गिरोह के सदस्यन के तीन सौ करोड़ रुपिया के संपत्ति काल्हु जब्त कर लिहल गइल. अधिकतर संपत्ति विनोद सिन्हा, विकास सिन्हा, आ सुनील सिन्हा के नाम पर बा. जब्त भइल कई गो संपत्ति के बेनामी मानल गइल बा. मधुकोड़ा आ उनकर सहयोगियन के अउरी संपत्ति के पता लगावल जा रहल बा आ पता चलला पर ओकरो के जब्त कर लिहल जाई.
पचत नइखे बिहार के विकास होखत देख के
साठ साल से बेसी का अवधि में चालीस साल ले बिहार के दूहे वाला कांग्रेस आ सतरह साल ले चारा घोटाला खातिर चर्चित लालू प्रसाद के भरोसा बा कि जनता के कुछ याद ना रहे आ ओकरा के आसानी से भरमावल जा सकेला. काल्हु बिहार में चुनाव प्रचार करत सोनिया गाँधी, शीला दीक्षित, लालू प्रसाद, रामविलास पासवान वगैरह सगरी विपक्षी नेता लोग अपना भाषण में बिहार के विकास के दावा झूठ बतावल. लालू कहलें कि अबकी मौका मिले त बिहार के रेल का तरह चमका दीं. चारा घोटाला के अनुभव का आधार पर तब रेल का आरक्षित डिब्बन में साइडो में तीन टियर कर के भेड़ बकरी का तरह आदमी के घुसावल जात रहे. दोसरा तरफ सत्ताधारी गठबन्हन का तरफ से भाषण देबे आइल लालकृष्ण आडवाणी, नीतीश कुमार, सुशील मोदी, शत्रुघ्न सिन्हा वगैरह बिहार के विकास खातिर एक मौका अउरि देबे के निहोरा कइल. आडवाणी अपना भाषण में कहलें कि पहिले का तरह लोकसभा आ विधानसभा के चुनाव एके साथ करावल जाव त बढ़िया रही.
राहुल राज के हत्या के मुकदमा में महाराष्ट्र सरकार के तर्क
महाराष्ट्र सरकार के कहना बा कि राहुल राज के मौत वाली घटना मुंबई में भइल रहे एहसे क्षेत्राधिकार के मामिला बनत बा जवना से पटना हाई कोर्ट एह मामिला में सुनवाई ना कर सके. राहुल के पिता कुन्दन सिंह का तरफ से बहस करत इन्दु शेखर प्रसाद सिन्हा के तर्क रहे कि राहुल के हत्या मुंबई पुलिस कइले रहुवे आ उहे पटना में ले आ के लाश सँउपले रहे. अब लाश चूंकि पटना में बरामद भइल एहसे मामिला पटना उच्च न्यायालय का क्षेत्राधिकार में बा. ऊ गुजरात दंगा के एगो मुकदमा में सुनवाई राज्य के बहरी करावे के सुप्रीम कोर्ट के आदेशो के जिक्र कइले. कहलें कि जब हत्या पुलिसे करे त उहे जाँचो कइसे करी. अह मामिला के सीबीआई से जाँच करावल न्याय संगत होखी. बाद में अदालत कुन्दन सिंह के आपन लिखित शपथनामा दाखिल करे खातिर दू दिन के मोहलत दे दिहलसि.


text:
रॉबर्ट ब्राउनिंग
रॉबर्ट ब्राउनिंग (Robert Browning; 7 मई 1812 – 12 दिसंबर 1889) एगो अंगरेज कवी रहलें। इनके कबिता के साथ साथ नाटक लिखे खाती भी जानल जाला आ खासतौर से ई ड्रामाटिक मोनोलाग लिखे खाती जानल जालें। ई विक्टोरियाई जुग के कबी रहलें आ एह जमाना के अगुआ लोग में गिनल जालें। इनके कबिता सभ में आइरनी, चरित्र निरूपण, डार्क ह्यूमर , सामजिक कमेंटरी, इतिहासी सेटिंग, आ चुनौती भरल शब्दभंडार खाती आ वाक्यरचना खाती बिसेस रूप से जानल जाला।
ब्राउनिंग के सुरुआती कैरियर बढ़ियाँ से सुरू भइल बाकी सफल ना रहल। इनके लमहर कबिता पाउलिन से कुछ लोग के धियान इनका ओर गइल आ एकरे बाद पैरासेल्सस छपल जेकर तारीफी विलियम वर्ड्स्वर्थ आ चार्ल्स डिकेंस द्वारा भी कइल गइल बाकी एकरे बाद छपल सोरदेलो, जे जानबूझ के अगम्य रूप में लिखल गइल रहे, इनके कबिता के खराब कइ दिहलस। एकरे बाद दुबारा इनके सफल होखे में एक दशक से समय लागल। एह दौर में ई शेली के तरीका के छोड़ के आपन निजी स्टाइल बनावे में सफल भइलें।


text:
नाजायज कमाई डी एम के सँउपे के आदेश
करीब दु साल पहिले घूस लेत रंगे हाथ पकड़ाइल मोटर वाहन निरीक्षक रघुवंश कुंवर आ उनका मेहरारू ललिता देवी के विजिलेंस अदालत आपन नाजायज संपत्ति पटना के डी॰एम॰ के सँउप देबे के आदेश दिहले बा. रघुवंश कुंवर का घर पर पड़ल छापा में करीब ४५ लाख के नाजायज संपत्ति मिलल रहे जवना में करीब दु लाख रुपिया नगद, आ चौदह लाख के गहना शामिल बा. रघुवंश कुंवर तब औरंगाबाद के मोटर वाहन निरीक्षक रहलें. बिहार स्पेशल कोर्ट एक्ट २००९ का तहत बनल स्पेशल विजिलेंस कोर्ट के अइसनका ई पहिला आदेश बा आ एह से पूरा प्रदेश के अधिकारियन के आत्मा काँप गइल बुझात बा. अबले हद से हद होत रहे कि लोग के निलमंबित कर दिहल जात रहे आ मुकदमा चलत रहे. बाद में सभे सभ कुछ भुला जात रहे आ लोग नाजायज आमदनी के मलाई चाभे खातिर आजाद रहत रहे. बिहार से भ्रष्टाचार खतम करे के नीतीश के एह जिद्द के स्वागत होखे के चाहीं.


text:
भोजपुरी साहित्य सेवियन के पाती अक्षर सम्मान से सम्मानित कइल गइल
बलिया, 27 मई. विश्व भोजपुरी सम्मेलन के बलिया इकाई आ पाती-रचना मंच के साझा आयोजन में आजु बिहार आ यूपी के सुदूर जनपदन से आइल विद्वान, रचनाकार, अउर सृजनकर्मी तिक्खर घाम आ गर्मी का बावजूद बढ-चढ़ के हिस्सा लिहलें.
बलिया के बापू भवन (टाउन हॉल) में आचार्य रह चुकल आ हिन्दी संस्कृत के विद्वान डॉ नन्द किशोर तिवारी का अध्यक्षता में मुख्य अतिथि डॉ अर्जुन तिवारी, विशिष्ट अतिथि डॉ नीरज सिंह, डॉ जयकान्त सिंह, डॉ ब्रजभूषण मिश्र, डॉ प्रेमशीला शुक्ल, कृष्ण कुमार वगैरह खासमखास लोगन का मौजूदगी में सम्मेलन के राष्ट्रीय उपाध्यक्ष अउर भोजपुरी दिशाबोध के प्रतिष्ठित पत्रिका “पाती” के संपादक डॉ अशोक द्विवेदी सगरी अतिथियन के माला पहिरा के आ अंगवस्त्र शॉल से सम्मानित कइलन.
एकरा बाद भोजपुरी साहित्य में उल्लेखनीय योगदान करे वाला चुनाइल साहित्य-सेवियन के स्मृति चिह्न आ शॉल का साथे “पाती अक्षर सम्मान” से सम्मानित कइल गइल. अध्यक्ष आ मुख्य अतिथि का साथे गणमान्य लोगन का हाथे अक्षर सम्मान श्रीमती प्रेमशीला शुक्ल (देवरिया), श्री अनिल ओझा नीरद (कोलकाता), डॉ शत्रुघ्न पाण्डेय (बलिया), अउर श्री विजय शंकर पाण्डेय (वाराणसी) के दीहल गइल.
पूरा खबर अँजोरिया.कॉम anjoria.com पर पढ़ीं.


text:
1. पंकज यादवजी के दुगो कबिता (1, 58) - माईभाखा कबिताई प्रतियोगिता
कबले अइसे सुतल रहबs...! कबतक इहा अछुतल रहबs...! माटी तोहके बिया पुकारत...! कईके दृढ़ बिस्वास लिखs...! जागs हो भोजपुरिया भाई...! अब आपन इतिहाश लिखs...!! कुछ आस लिखs कुछ पास लिखs। कुछ लागल मन के आस लिखs ।। कुछ जुड़ रहल कुछ छूट रहल । कुछ टूट रहल बा सास लिखs ।। कुछ आग लिखs कुछ पाछ लिखs। कुछ बीत चुकल उ बात लिखs।। कुछ जात लिखs कुछ पात लिखs। कुछ हीत-मीत के घात लिखs।। मातृभूमि आ देश ला गिरल....! भोजपुरियन के लाश लिखs! जागs हो भोजपुरिया भाई...! अब आपन इतिहाश लिखs...!! कुछ नेह लिखs कुछ छोह लिखs । कुछ अपनन से विद्रोह लिखs ।। कुछ रंग लिखs कुछ भंग लिखs । कुछ घर घर छीडल उ जंग लिखs।। कुछ नेह छोह के उपवन से । कुछ मन मे उठल उमंग लिखs ।। कुछ टेढ़ लिखs कुछ सोझ …


text:
भोजपुरी के सुपरस्टार दिनेशलाल यादव निरहुआ मोनालिसा आ पाखी हेगडे का साथ फिल्म लोफर में रउरा सोझा आवे वाला बाड़न. एह फिल्म में उनकर दमदार एक्शन, कामेडी, आ रोमांस सबका के सिनेमा हाल में खींच ले आई, अइसनका दावा फिल्म के निर्मात्री मोनिका सिन्हा के बा.
रविसिन्हा के निर्देशन में बनल भोजपुरी फिल्म लोफर के शूटिंग पिछला दिने सिलवासा में पूरा हो गइल. आज के सिनेमाई रुटीन से फरका एह फिल्म में गाँव जवार के बात कहल गइल बा. फिल्म में निरहुआ के डबल रोल बा. एक से बढ़ के एक बढ़िया गाना आ धांसू एक्शन से भरपूर एह फिल्म के कहानी अइसन बा कि हर दर्शक चँउक जाई.
अपूर्वा फिल्म्स कंबाइन आ संजय सिन्हा के प्रस्तुति वाली एह फिल्म के निर्माण अक्षत फिल्म्स इंटरनेशनल का बैनर में मोनिका सिन्हा कइले बाड़ी. गीत विनय बिहारी, प्यारेलाल यादव कवि, आ श्याम देहाती के बा जवना के संगीत राजेश रजनीश दिहले बाड़न. बीस साल पहिले बनल लोफर में धर्मेन्द्र के किरदार अतना नीक लागल रहे लोगन के कि ओकरा बाद अनिल कपूर, मिथुन चक्रवर्ती समेत कई लोग लोफर बन के आइल. अब दिनेशोलाल लोफर बन के आ रहल बाड़े. कहल जा रहल बा कि मोनिका सिन्हा, रवि सिन्हा, निरहुआ, पाखी आ मोनालिसा के मेहनत के रंग अइसन निखरी कि ई फिल्म सफलता के एगो नया रिकार्ड बना दीहि.
(स्रोत : शशिकान्त सिंह, रंजन सिन्हा )


text:
संसदीय ब्यवस्था
संसादीय ब्यवस्था (अंगरेजी: Parliamentary system) राज्य के लोकतांत्रिक शासन के एगो ब्यवस्था होला जेह में कार्यपालिका आपन लोकतांत्रिक अधिकार बिधायिका (संसद) से ग्रहण करे ले आ संसद के प्रति जिम्मेवार होले। संसदीय बेवस्था में, आमतौर पर, राज्याध्यक्ष, सरकार के मुखिया से अलग केहू दूसर बेकती होला। ई राष्ट्रपति ब्यवस्था के ठीक उलट बाटे जहाँ राज्याध्यक्ष आ सरकार के मुखिया एकही ब्यक्ति होला, आ सभसे जरूरी बात ई कि कार्यपालिका आपन लोकतांत्रिक बैधानिकता बिधायिका से ना ग्रहण करे ले।
संसदीय ब्यवस्था वाला देस भी संबैधानिक राजतंत्र हो सके लें। अइसन स्थिति में राज्य के प्रमुख (राज्याध्यक्ष) एगो राजा भा रानी होला आ सरकार के प्रमुख प्रधानमंत्री (या अइसने कौनों पदवी) होला।
कुछ देस अइसन भी बाड़ें, जइसे की बोत्स्वाना, दक्खिन अफिरका आ सूरीनाम; जहाँ सरकारे के मुखिया राज्य के भी मुखिया होला बाकिर ऊ चुनल जाला आ बिधायिका के प्रति जिम्मेवार होला।


text:
भोजपुरी सिनेमा के बदनाम कइल जाला दुअर्थी डायलाग आ फूहड़पन खातिर. अलग बाति बा कि ओहसे बेसी फूहड़पन हिन्दी सिनेमा में देखे के मिल जाई. अब भोजपुरी सिनेमा का बारे में फइलावल झूठ के तूड़े खातिर आ समाज के संभ्रांत वर्ग तक भोजपुरी सिनेमा के चहुँपावे खातिर निरहुआ इंटरटेनमेंट एगो संपूर्ण पारिवारिक फिल्म “औलाद” ले के आ रहल बा. भोजपुरी सिनेमा के पचासवाँ साल में दर्शकन खातिर ई एगो तोहफा से कम नइखे जवना में दर्शक आम घर परिवार के कहानी देख पइहे. हर वर्ग के दर्शकन खातिर एह फिल्म में भरपूर मनोरंजन मिले वाला बा. मधुर गीत संगीत, शानदार एक्शन दमदार कहानी, आ बेहतरीन अदाकारी के संगम बावे एह फिल्म में जवना के निर्देशन असलम शेख कइले बाड़े.
“औलाद” के कलाकारन में दिनेश लाल यादव निरहुआ, प्रवेश लाल यादव. पाखी हेगडे, शुभी शर्मा, अवधेश मिश्रा, मनोज टाईगर, गोपाल राय, संजय पाण्डेय, एयाज खान, संतोष श्रीवास्तव, अनिल यादव, तेज सिंह, हीरा यादव, ए के राज, पूनम पाण्डेय, आ किरण यादव के नाम शामिल बा. कहानी के के सिंह के लिखल, गीत प्यारेलाल यादव कवि जी आ श्याम देहाती के, संगीत राजेश रजनीश के, छायांकन अकरम खान के आ संपादन जितेन्द्र सिंह जीतू के बा.
फिल्म के शूटिंग आजमगढ़ के मनोरम लोकेशन पर भइल बा आ अब पोस्ट प्रोडक्शन के काम चल रहल बा.
(स्रोत – प्रशान्त निशान्त)


text:
जिला वाराणसी, ब्लाक चिरईगावं, गावं रजनहिइहां। इहां के राजभर बस्ती के रमदेई, पुष्पा इ सब लोगन के कहब हव कि इहां के आशा त गावं में नाहीं रहलीन। जाके शहर में रहलीन। गावं में जरूरत पड़ले पर आवलीन। अगर जब तुरन्त बुलावल जाई त वहां से आवत आवत देरी हो जाला।
आशा सेजू देवी के कहब हव कि हमरे इहां बारह सौ के आबादी में यक भी कुपोषित बच्च् बच्चा नाहीं हयन। गर्भवती मेहरारू के आयरन के गोली जब टीकाकरण होला तब देहीला। टीकाकरण हर महीने में होल करला। गर्भवती मेहरारू के टीकाकरण ढाई महीना बाद शुरू होला। गर्भवती मेहरारू के हर महीना में एक बार देखे जाइला। आउर डिलीवरी वाले महीना में दू तीन बार जाके देख लेइला। डिलीवरी के बाद तीसरे दिन, सातवं दिन आउर चैदहवे दिन जाइला। जाके ओन लोगन के बताइला के नाल पर राख ना लगावे चाही। आउर जवन भी बात रहला। उ सब बताइला। एकबच्चा में तीन साल के फर्क होवे के चाही।


text:
भोजपुरी इंडस्ट्री में बहुते न्यूकमर अपना ला ज़मीन तलाश करत बाड़ें बाकिर अभिनेता मणिराम शर्मा ओह लोगन में शामिल हउवें जे पहिले त अपना ला जमीन बनवलें आ फेर ओह जमीन पर मजबूती से आपन पैर जमावत नज़र आवत बाड़ें.
ट्रिनिटी एंटरटेनमेंट के बैनर तले आ दिनेश मिश्रा के निर्देशन में बनत फिल्म “एक और बगावत की आग” से अपना फ़िल्मी करियर क आगाज़ करत मणि के ना त विरासत में शोहरत मिलल बा ना ही एह इंडस्ट्री में उनकर कवनो रिश्तेदार बा जे उनुका ख्वाहिशन क बोझा अपने कान्हे उठा सके. कुछ करे के लगन अउर दर्शकन बीच आपन पहचान बनावे क ललके उनुका के अभिनय का दुनिया में खींच ले आइल. बकौल मणि हर इंसान के ख्वाहिश होती है कि ऊ अपना समाज ला कुछ करे. चूँकि ऊ एगो कलाकार हउवें, से ऊ अपना कले के आपन सामाजिक सरोकार के आधार बनावल बेहतर समुझलें. पेशा से बिजनेसमैन रहल मणिराम शर्मा के कहना ह कि एक्टिंग उनुका ला शौक ना बलुक एगो पैशन ह.
अपना पहिला फिल्म में मणि एगो ईमानदार पुलिस इन्स्पेक्टर के किरदार में बाड़ें. साथी कलाकारन में सुनील छैला बिहारी, कल्पना शाह, प्रिया शर्मा, कृष्णा पाण्डेय अउर दीपक भाटिया शामिल बाड़ें. देखल जाव मणि अपना एह आगाज के ओकरा अंजाम ले कवना अंदाज में चहुँपावत बाड़ें.
(स्पेस क्रिएटिव मीडिया के रपट)


text:
पुलिस का लापरवाही से लइका के जान गइल
सारण जिला के मढ़ौरा से शनिचर का दिने बिसमिल्ला अंसारी के सात साल के बेटा याजदान गायब हो गइल त ऊ थाना में अपहरण के केस दर्ज करावे गइलन. बाकिर थाना के लोग अपहरण के मामिला दर्ज ना कइल आ कहल कि जा कहीं एने ओने चल गइल होई, जा के खोजऽ. जबकि ऊ बतवले कि उनुका मोबाइल पर फिरौती के माँग भइल बा.
अब काल्हु बुध का दिने विकास कुमार आ बबलू कुमार नाम के दू गो लइकन के याजदान के अपहरण आ हत्या के आरोप में गिरफ्तार कर लिहले बिया. पुलिस अगर शनिचरे से सक्रिय भइल रहीत त शायद याजदान के जान ना गइल रहीत.


text:
टटका खबर, 17 फरवरी 2017, शुक
(शनिचर सबेरे 10 बजे के अपडेट)
घन कुहा आ खराब मौसम का चलते पूर्वोत्तर रेलवे के गाडी संख्या 15204 लखनऊ जं.-बरौनी एक्सप्रेस 24 फरवरी आ 3 मार्च के, अउर गाडी संख्या 15205 लखनऊ जं.-जबलपुर एक्सप्रेस 22 फरवरी आ 1 मार्च का दिने ना चलावल जइहें स.
सोनभद्र जिला के शक्तिनगर इलाके में पीडब्लूडी मोड़ का नियरा एगो नाला में बियफे का भोर में एगो अधेड़ के लाश पड़ल मिलल. बाद मे लाश के पहचान शक्तिनगर के एगो निजी स्कूल में सुरक्षाकर्मी का रुप में भइल जे काम का बाद बाजार करे गइल रहे आ लवटल ना.
तमिलनाडु विधानसभा में मुख्यमंत्री इके पलानीस्वामी के बहुमत साबित करे वाला प्रस्ताव के विपक्षी द्रमुक आ कांग्रेसी विधायक खिलाफ रहीहें.
देवरिया जिला का गौरीबाजार इलाका में गौरीबुजुर्ग गाँव का नियरा खेत में सरसों सोहत मेहरारू का उपर बिजली के तार टूट के गिर पड़ल जवना करंट से ओकर मौत हो गइल.
सेनाध्यक्ष जनरल बिपिन रावत के बयान के आलोचना करत कांग्रेस जम्मू-कश्मीर में सेना प ढेला पत्थर चलावे वाला बदमाशन के समर्थन कइले बियाय एह चलते भाजपा के लोग कांग्रेस के आलोचना करत बा. सेनाध्यक्ष के कहना रहल कि जेही आतंकियन के खिलाफ चलावल जात सैनिक अभियान में बाधा डाली भा सेना प ढेला मारी करी ओकरो के आतंकी मानल जाई आ ओकनियो से वइसने बेवहार कइल जाई.
सुप्रीम कोर्ट में आजु पाँच गो नया न्यायाधीशन के किराया धरावल गइल. एह लोग के मिला के अब सुप्रीम कोर्ट में 28 गो न्यायाधीश हो गइलें. आजु किरिया लेबे वाला न्यायाधीशन में शामिल बाड़ें न्यायमूर्ति संजय किशन कौल, नवीन सिन्हा, मोहन एम शांतानगोदर, दीपक गुप्ता आ एस अब्दुल नजीर. एह लोगन के किरिया घरावे के काम चीफ जस्टिस जे एस खेहर जो कइनी.
यूपी में होखत विधानसभा चुनाव के तिसरका दौर में 12 जिलन के 69 सीटन के चुनाव ला प्रचार करे के काम आजु साँझ से बन्द हो गइल. एह दौर के वोटिंग 19 फरवरी के होखी. एह दिन मुख्यमंत्री अखिलेश यादव के जिला इटावा, प्रदेश के राजधानी लखनऊ आ उद्योग नगरी कानपुर शामिल रही वोटिंग करे में.
गोरखपुर के बडहलगंज इलाका के खडेसरी गाँव के एगो साठ बरीस के उमिरगर किसान अपना खेतो जात रहलन जब गाँवका नियरे सड़क पार करत घरी एगो ट्रक उनुका के धक्का मारत भाग निकलल. उनुका के तुरते अस्पाल चहुँपावल गइल तबले उनुकर मौत हो गइल रहुवे.
भदोही के औराई इलाका में भइल एगो सड़क हादसा में मोटरसाइकिल सवार एगो मेहरारू आ बच्ची के मौत हो गइल आ चलावत आदमी घवाहिल हो गइल. बतावल जात बा कि ज्ञानपुर कोतवाली के खरगपुर गांव के ई आदमी मिर्जापुर से लवटत रहलन जब नेशनल हाईवे प माधोपुर का लगे उनुका मोटरसाइकिल के एगो आटो धक्का मार दिहलसि. ई लोग नीचे गिरल आ पीछे से आवत एगो टैंकर माहरारू आ बच्ची के कचारत निकल गइल.
बस्ती जिला मुख्यालय का नियरा अहमट में कुआनो नदी प बनल सई बरीस पुरान पुल आजु भोरे भस गइल आ एगो ट्रक नीचे नदी मे गिर गइल. संजोग नीमन गहल कि केहू के मौत ना भइल. खलासी जरुरे तनी घवाहिल हो गइल.
डुमरियागंज विधानसभा सीट के सहियापुर में काल्हु राति प्रचार सभा में केंद्रीय पर्यटन मंत्री महेश शर्मा कहलन कि यूपी में सरकार बलला प गोकशी प पूरा तरह से रोक लगा दीहल जाई.
छपरा- सोनपुर रेल खंड के देवरिया हाल्ट टीसन का नियरा सोनपुर से छपरा जात एगो सवारी गाड़ी से एगो नवही नीचे गिर गइल आ ओकर मौत हो गइल.
सारण जिला के तरैया इलाका के माधोपुर गांव जमीन ले के भइल झगड़ा में काल्हु देर रात एगो मरद मेहरारू के गोली मार के जान ले लीहल गइल.
यूपी के मुख्यमंत्री अखिलेश यादव आजु एगो सभा में बोलत मान लिहलन कि राज्य में भाजपा के जीते से रोके ला मजबूरी में कांग्रेस से गठजोड़ करे के पड़ल.
रिजर्व बैंक के गवर्नर उर्जित पटेल के कहना बा कि पांच सौ अउर एक हजार रूप्या के नोट बंद भइला से उपजल हालात से उबर के देश जल्दिये आर्थिक बढ़ोतरी का राह प चल निकली.


text:
– पाण्डेय हरिराम
नोबेल शांति पुरस्कार विजेता आ बंगलादेश में ग्रामीण बैंक के संस्थापक मोहम्मद यूनुस बहुते बड़हन पाखंडी, छली, आ खूनचूसवा सूदखोर त हइये हऽ भारत में आतंकी गतिविधि खातिर हूजी आ अलकायदा के फंडिंग करे के आरोपो बा उनुका पर. शुक का दिने भारत आ बांगला देश का बीच होखे वाला बातचीत में इहो मसला उठावल जा सकेला.
बंगलादेश के प्रधानमंत्री शुरूवे से यूनुस के खून चूसवा बतावल रहल बाड़ी आ जब उनुका पता चलल कि उनुकर रिश्ता आतंकियनो से बा त तुरते यूनुस के ग्रामीण बैंक के शीर्ष पद से हटावे के आदेश दे दिहली. बंगलादेश के खुफिया विभाग अपना सरकार के प्रेषित साठ पेज के एगो रिपोर्ट में ओहिजा के खुफिया विभाग यूनुस के आतंकियन से सम्बंधन के पोलपट्टी खोल दिहले बा. कहल जाता कि ओह रपट में शेख हसीना के शासन सम्हरला का बाद ओहिजा भइल बंगलादेश रायफल्स में विद्रोह का पाछहू यूनुस आ हूजी के बड़हन भूमिका रहुवे. प्रधानमंत्री शेख हसीना वाजेद के कार्यालय के एगो बड़ अफसर “सन्मार्ग” के बतवलसि कि मोहम्मद यूनुस पर करोड़ों डालर के घोटाला करे के आरोप बा. अबही हालही में नार्वे सरकार यूनुस के माइक्रो फाइनांस का नाम पर 10 करोड़ डालर दिहले बिया. ऊ रकम कहां गइल एकर कवनो पता नइखे. शक बा कि ऊ रकम आतंकियन के थमा दिहल गइल बा. अतने ना ऊ अफसर इहो बतवले कि “दरिद्र नेहरारूवन के बहुते कम सूद पर करजा दे के ओकनी के जीवन स्तर सुधारे के अफवाह फइलावे वाला एह ढोंगी मसीहा के साच ई बा कि विदेशन से एह नाम पर हर साल दान में भा बेसी से बेसी तीन टका सैकड़ा सालाना पर मिलल बहुते बड़हन रकम के ऊ गाँव के मेहरारुवन के चालीस से पचास टका सालाना का सूद पर देबले आ करजा वसूली के तरीका अतना अमानुषिक बा कई गो कर्जदार ओह डर से खुदकुशी कर लिहली.”
ओहि रपट में एकरो खुलासा होखला के कहल जात बा कि यूनूस के नोबेल पुरस्कार कसे मिलल? रपट में कहल गइल बा कि कट्टरपंथियन से उनुकर पुरान आ पोढ़ संबंध रहल बा आ पहिलहू ऊ ओकनी के मोट रकम देत आइल बाड़न. आतंकियन के एगो अइसन मुसलमान के जरुरत रहे जेकर छवि धपधप उज्जर होखे आ जे जरुरत पर बहुते बेसी धन दे सके. 9/11 का बाद आतंकियन के धन के अभाव महसूस होखे लागल रहे आ धन देबे वालन पर निगाह राखल शुरु हो गइल रहे. कहल जात बा कि एही इरादा से अलकायदा अउर हूजी के गुर्गा तबलीग के जमीयत का आड़ में पूरी दुनिया में यूनुस के गुणगान शुरू कर दिहले. दोसरा तरह मुस्लिम मानस पर मरहम लगावे खातिर ओह दौरान कवनो मुस्लिम के ग्लोबन आकॉन बनावे के जरुरत बुझाये लागल रहे. नोबेल कमेटी आतंकियन के एह छलावा में आ गइल.
चटगांव के जोबरा गांव के एगो निवासी अपना बातचीत में “सन्मार्ग” के बतवलसि कि मोहम्मद यूनुस नोबेल पुरस्कार मिलला का बाद जवन डॉक्यूमेंट्री फिल्म देखवलन तवन झूठ के पुलिंदा रहे. 13 अक्टूबर 2006 के ओस्लो में देखावल ओह डॉक्यूमेंटरी में चटगांव के जोबरा गांव के एगो औरत के कहानी बा जे ग्रामीण बैंक से पहिला कर्ज लिहले रहुवे. फेर ऊ महिला ओह कर्ज के सही इस्तेमाल करके आपन जीवन सुखमय बनवलसि. टूटही झोपड़ी से उठ के दू मंजिला मकान के मालकिन बन गइलजबकि साछ त ई बा कि सोफिया आ ओकर परिवार आजुवो ओह दोमंजिला मकान का बगल में एगो टूटही झोपड़ी में रहत बिया. आ ऊ मकान दुबई में रहे वाला जाबाल हुसेन नाम के आदमी के ह. आ जब मोहम्मद यूनुस के मुकदमा करे के चेतावनी दिहलसि ओह डाकूमेंटरी के देखावल बन्द कर दिहल गइल. जाबाल के ऊ रिश्तेदार सुफिया के दू गो बेटियनो से, नुरुननाहर अउर हलीमा से, बातो करवलसि जवना मे ऊ बतवली सँ कि कइसे सोफिया दरिद्रता में एड़ी रगड़त मरल रहे आ उहो सब भिखारियन जइसन जिनिगी जियत बाड़ी .
अतने ना. अमरीका के पूर्व राष्ट्रपति के पत्नी आ मौजूदा अमरीकी विदेश सचिव हिलेरी क्लिंटन जब अमरीका के प्रथम महिला का रुप में बांगलादेश आइल रहली त उणुका सम्मान में मोशीतला के ऋषिपल्ली में यूनुस “हिलेरी आदर्श” नाम से एगो परियोजना शुरू कइले. एकरा कुछुए दिन का बाद ऊ गांव सूद वसूली का आतंक में डूब गइल आ पूरा गांव कंगाल हो गइल. आजु “हिलेरी आदर्श” सूदखोरी के आतंक के नमूना हो गइल बा. कहेवाला कहत बाड़न कि ओह गाँव के दर्जनो लड़की मुंबई भा कोलकाता के चकलाघरन में बिका गइली सँ आ कई गो खुदकुशी कर लिहली सँ.
पाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ ई लेख उहाँ का अपना ब्लॉग पर हिन्दी में लिखले बानी. अँजोरिया के नीति हमेशा से रहल बा कि दोसरा भाषा में लिखल सामग्री के भोजपुरी अनुवाद समय समय पर पाठकन के परोसल जाव आ ओहि नीति का तहत इहो लेख दिहल जा रहल बा.अनुवाद के अशुद्धि खातिर अँजोरिये जिम्मेवार होखी.


text:
भोजपुरी सिनेमा के मेगा स्टार मनोज तिवारी के फिल्म ‘इंसाफ’ एगो नया इतिहासे बना दिहले बा. एह फिल्म के शूटिंग दू महीना का दौरान अठाइसे दिन में पूरा कर लिहल गइल.दिग्गज निर्माता अभय सिन्हा के एह फिल्म में सुपर स्टार पवन सिंह आ महानायक मनोज तिवारी पहिला बेर एक साथे नज़र अइहे. एकर मुहूर्त पटना में ठीक ओही दिन भइल रहे जब भोजपुरी सिनेमा आपन पचासवां सालगिरह मनावत रहे.
एह फिल्म के निर्देशक हउवे अजय श्रीवास्तव. आ मात्र अठाइसे दिन का शूटिंग में फिलिम के पूरा हो गइला से भोजपुरी सिनेमा जगत में एगो नया आशा आ उमंग जागल बा आ ई बाति भोजपुरी इण्डस्ट्री खातिर एगो उदाहरण बन गइल बा,
‘इंसाफ’ के शूटिंग ख़त्म होखला का बाद अब एकर पोस्ट प्रोडक्शन के कामो शुरु हो गइल बा. भोजपुरी सिनेमा के दू गो दिग्गजन वाली ई फिलिम दुर्गा पूजा का अवसर पर रिलीज होखी.
फिल्म में मनोज तिवारी आ पवन सिंह भाई बावे लोग आ फिल्म के कहानी में बतलावल गइल बा कि ‘इंसाफ’ ऊ बाति ह जवना में अपनो के सिर कलम कर दिहल जाला. यशी फिल्मस् प्रा. लि. का बैनर में बनल एह फिल्म में मनोज तिवारी, पवन सिंह, संगीता तिवारी, उर्वशी चौधरी, कृशा खंडेलवाल, अवंतिका, सिद्धार्थ रॉय, प्रिया पाण्डेय, रवि उज्जैन, अनुप अरोड़ा, संतोष श्रीवास्तव, दीपक सिन्हा, जय प्रकाश सिंह, विनोद मिश्रा, ईश्वर यादव, सत्य प्रकाश, रवि बल आ गजेन्द्र चौहान के प्रमुख भूमिका बा. सीमा सिंह के एगो आयटमो नंबर बा एह फिलिम में.संगीतकार अशोक कुमार दीप, गीतकार अशोक कुमार दीप आ विनय बिहारी, कैमरामैन शकील अंसारी, कथा-पटकथा अजय श्रीवास्तव, संवाद मनोज कुशवाहा, नृत्य राम देवन, कानू मुखर्जी, व पप्पू खन्ना, एक्शन शकील शेख, कला विजय दास आ कार्यकारी निर्माता अंजनीकांत श्रीवास्तव हउवे.
(स्रोत – शशिकान्त सिंह आ प्रशान्त निशान्त.)


text:
गुजरात में बइठल नरेन्द्र मोदी बिहार के भाजपा कार्यकर्तन से बतियवलन
देश में अपना तरह के पहिला प्रयास में गुजरात के मुख्यमंत्री नरेन्द्र मोदी आजु बिहार के डेढ़ हजार भाजपा कार्यकर्ता लोगन से मोबाइल फोन से बतियवलन. डेढ़ो हजार लोग के फोन के घंटी एके साथ बाजल आ सभे उनका से होत बातचीत के सुनल. अपना बतकही का दौरान मोदी एह बात पर बहुते जोर दिहलन कि बिहार आ गुजरात के आपसी संबंध जमाना से अइसन रहल बा कि लागेला कि दुनु एक दोसरा ला बनल बाड़े. कहलन कि गुजरात के महात्मा गाँधी बिहार के चंपारण से आपन आन्दोलन शुरू कइलन त बिहार के जेपी गुजरात से नव निर्माण आन्दोलन के बिगुल फूकले. गुजरात के सरदार वल्लभभाई पटेल का चलते बिहार के डा॰ राजेन्द्र प्रसाद राष्ट्रपति बनलन त बिहार के जेपी का चलते गुजरात के मोरारजी भाई देसाई के प्रधानमंत्री बने के मौका मिलल.
अपना बतियावे का दौरान नीतीश के नाम लिहले बिना मोदी कहलन कि जे लोग बिहार के जनता संगे विश्वासघात कइल ओकरा के कबो माफ ना कइल जाई. इहो कहलन कि अबहीं देश में कांग्रेस विरोधी तूफान चलत बा आ एह माहौल में जे कांग्रेसी नाव पर सवार होखी उहो डूब बिला जाई.
कहलन कि हर राज्य के विकास के तौर तरीका अलग होखी काहे कि हर राज्य के मजबूती आ समस्या अलग अलग होला. कवनो जरूरी नइखे कि एक राज्य के सफल योजना दोसरो राज्य में ओतने सफल होखे. एही चलते ऊ हमेशा केन्द्र के तरफ से सगरी राज्यन पर कवनो योजना थोपे के विरोध करत रहेलान.


text:
बिहार में सरकार केकेर बनी एकर फैसला मुलायम, सोनिया आ लालू का हाथे बतवले बाड़न भाजपा नेता अरुण जेटली. हालांकि उनकर इहो दावा बा कि सरकार भाजपे के बनी. सभे जानत बा कि दिल्ली विधानसभा चुनाव में मिलल हार के दाग मेटावे खातिर बिहार विधानसभा जीतल भाजपा खातिर बेहद जरूरी बा. एह खातिर भाजपा हर दाँव खेले के तइयारी क लिहले बिया. जातिवाद खतम करे के दावो होखत बा आ सामाजिक समीकरणो साधल जात बा.
विकास आ गरीब विरोधी नक्सली आजु आ काल्हु दू दिन झारखंड आ बिहार बंद राखे के गोहार लगवले बाड़न. एकनी के हिंसक रुख देखत प्रशासन सचेत बिया. नक्सलियन के ग्रीन हंट अभियान से शिकायत बा जवन ओकनी के बेंवत खतम करे खातिर चलावल जात बा.
केंद्र के नरेन्द्र मोदी सरकार के एक साल पूरा होखला पर सगरी जिला मुख्यालयन पर उत्सव मनावल जाई. 26 मई से 3 जून का बीच हर जगहा कवनो ना कवनो केन्द्रीय मंत्री के कार्यक्रम होखे वाला बा.
पश्चिमी चंपारण जिला में गंडक आ नारायणी नदी में उफान आवे के अनेसा देखत बिहार सरकार अलर्ट जारी कइले बिया. बाल्मीकिनगर बराज के छतीसो फाटक खोल दीहल गइल बा जेहसे कि पानी के लेवल बहुते मत बढ़ पावे.
प्रदेश कांग्रेस अध्यक्ष अशोक कुमार चौधरी के कहना बा कि अगर विधानसभा चुनाव में सगरी सेकूलर गोलन के एक जगहा इकट्ठा नइखे कइल जात त कांग्रेस अकेले चुनाव लड़ी. असल में कांग्रेस के भाव अतना गिर गइल बा कि जनता परिवार ओकरा बारे में इचिको ख्याल नइखे करत आ एही खातिर दबाव बनावे के कोशिश में कांग्रेस अकेले चुनाव लड़े के बात कहले बिया.जदयू नेता संजय सिंंह के कहना बा कि अगर कांग्रेस अकेलही लड़ल चाहत बिया त एकरा ला ऊ आजाद बिया.
बिहार के डाक्टर अतवार का दिने क्लीनिकल ईस्टेब्लिशमेंट एक्ट के विरोध में पटना में जुलूस निकललें. एह जुलूस में आइएमए का साथही आयुषो डाक्टरन के संगठन शामिल भइली सँ.
गोपालगंज के यादोपुर इलाका के पतहरा गांव से एगो वाहन लूटेरा गैंग के तीन गो सदस्यन के पुलिस गिरफ्तार कर लिहलसि.


text:
भोजपुरिया लड़की पवन सिंह के दिवाना होली आ उनका के अपना सपना के राजकुमार मानेली. बाकिर पवन सिंह भोजपुरी के हॉट आ हिट हसीना मोनालिसा के दिवाना बन गइल बाड़न. हर हमेशा मोनालिसा के ख्याल में डूबल रहेलें. एही दिवानगी के असर रहे कि पिछला दिने रिलीज देवरा बड़ा सतावेला में ऊ मोनालिसा का साथे बहुते प्यार भरल अंतरंग दृश्य दे पवले जवना के दर्शको खूबे पसन्द कइलें.
एगो अउरी फिल्म सईंया का साथ मड़ईया में पवन सिंह फेर मोनालिसा का साथे आँख लड़ावत हाजिर भइलें. एह फिल्म में उनकर एगो चुम्मा लेत सीन बा. मोनालिसो के दिवानगी के चर्चा बाजारी में बा. पवन मोनालिसा के जोड़ी कुरुक्षेत्र आ एगो अउरी फिल्म में साथ आवे वाला बा. सेट पर अक्सरहाँ दुनु जने बाँह में बाँह डलले बतियावत नजर आवेला. खाना साथही खाला लोग. सेट पर एह लोग के मौज मस्ती देखते बनेला.
देखल जाव एह लोग के दिवानगी दर्शकन के कतना दिवाना बनावत बा.
(स्रोत : प्रशान्त निशान्त )


text:
एगो हलन राजा जी । उनका इक्के गो लइके हलइन । खाय-पीये के तो कुछ कमिए नऽ हलइन । उनकर बेटा बड़ी पहलवान निकललइन । एक दिन एगो बड़ी मतवाला हाथी सब अदमी के खदेरइत हल । जब ई राजा जी ओकरा देखलन, तब अइसन तबड़ाक मारलन कि हाथी सौ कोस पर जा के गिरल आउ अलअला के मर गेल । राजा जी के बड़ी सन्नर बगइचा हले । ऊ ओकर अप्पन जानो से बढ़ के जानऽ हलन । राजा जी रोज ओहिजे सूतऽ हलन । एक दिन एगो गड़ेरिया उनकर बग में आयल आउ सब भेंड़ी के घुसा देलक । राजा केतनो कहलन कि अप्पन भेंड़ी के निकाल नऽ तऽ मार देबउ । ऊ नऽ मानलक आउ कहलक कि देखऽ हिवऽ तूँ का करऽ हऽ । तब राजा घरे गेलन आउ अप्पन सोंटा ले अयलन । अइसन ऊ सोंटा हल कि राजा जेतना अदमी के मारे ला चाहऽ हलन ओतना अदमी मर जा हल । बगइचा में जाके राजा जी अप्पन सोंटा चलवलन । ओकरा से जेतना भेंड़ी हल आउ जेतना भेंड़ी के चरवाहा हल, सब के मूँड़ी कट गेल । तब उन खनी सब चरवहन के सम्बन्धी सब राजा जी के मारे ला सोचलन । गड़ेरिया सब ओही रात के सात सौ दैत्य के नेवत देलक । उनकर मेहरारू के ई मालूम भेल कि आज राजा जी नऽ बचतन । तब रानी राजा जी के खूब मना कयलन कि आज मत जा । तब राजा कहलन कि हम तुरत आ जाम । एतना कहके राजा बगइचा में चल गेलन ।
बगइचा में ऊ जहाँ सूतल हलन उहाँ एगो पेटारी रख देलन आउ ओकरा चद्दर-उद्दर ओढ़ा के अइसन रख देलन कि लगे, राजा जी सूतल हथ । अपने जाके एगो आम के पेड़ पर चढ़ गेलन । जब रात के सब दैत्य आयल तब कहलक कि अच्छे ! आज तो रजवा के खयवे करबइ । ओकरा में एगो दैतवा कहलकइ कि आज तो इनका खयबे करबहीं बाकि पाँच फेरा घूम के खाहीं, तब ठीक होतई । सब दैत्य पाँच फेरा घूम के राजा के खाय ला ओढ़ावल कपड़ा उठवलक तो देखइत हे कि एगो खाली पेटारी रखल हे । तब सब दैतवा मिल के ऊ सब कपड़े नोचे लगल । तब राजा ऊपरे से अइसन सोंटा झारलन कि सब दैत्य के मुँड़ी कट गेल । राजा पेड़ पर से उतर के सीधे घर चल अयलन । तब सब गड़ेरियन भोरे सुनलन कि राजा सब दैतवन के मार देलन हे । तब ऊ सब सोचलन कि ई राजा के कइसहु मारे के चाहीं । तब सब जा के जंगल में सब बाघ के नेवत देलन, फिनू राजा जी के इयार उनकर मेहरारू से कहलन कि आज उनका ला बड़ी मानी बाघ नेवतलवऽ हे । तब राजा ओइसहीं रात के अप्पन बगइचा में जाय लगलन । तब रानी कहलन कि आज हम तोरा कोई हालत में नऽ जाय देबवऽ । कइसहुँ राजा जी बगइचा में चल अयलन । ओइसहीं बाना बनाके ऊ पेड़ पर चढ़ गेलन । राजा सोंटा से सब बघवन के मार देलन । राजा जी नहिए मरलन । गड़ेरियन के सब उपाय निष्फल भेल ।


text:
महाराजगंज उपचुनाव में ४७ फीसदी वोटिंग
महाराजगंज संसदीय सीट के उपचुनाव में काल्हु सैंतालिस फीसदी वोट पड़े के खबर बा. पिछला बेर साल २००९ का चुनाव में पड़ल वोट से ई तनिके ज्यादा बा. पिछला बेर ४५.६८ फीसदी वोट पड़ल रहे. एहसे पता चलत बा कि राजनीतिक गोलन के तमाम कोशिश का बावजूद वोटरन में उछाह ना आ पावल.
काल्हु २६ जगहा ईवीएम में खराबी अइला के खबर बा. सगरी मशीनन के बदल के चुनाव चालू राखल गइल. छिटपुट रगड़ा झगड़ा का आरोप में तेरह जने हिरासत में लिहल गइलें.
एकमा का जमनपुरा में विधायक धूमल सिंह का गाड़ी पर पथराव के खबर बा बाकिर प्रशासन एह खबर के पक्का नइखे करत.


text:
भोजपुरी के बहुचर्चित फिल्म “सत्यमेव जयते” का प्रदर्शन के बाधा अब दूर हो गइल बा. मुंबई के एगो अदालत तीन महीने तक चलल लमहर न्यायिक प्रक्रिया का बाद फिल्म के टायटल का खिलाफ दायर एगो याचिका के खारिज करत फिल्म के प्रदर्शन के इजाजत दे दिहले बा.
बतावे लायक बा कि रमा देवी प्रोडक्शन का बैनर तले निर्माता अनिल सिंह आ निर्देशक बबलू सोनी के फिल्म “सत्यमेव जयते” पिछला नौ जुलाई के बिहार में रिलीज़ भइल रहुवे. फिल्म के सगरी ज़रूरी प्रमाण पत्र हासिल रहे. अगिला देने एगो फिल्म निर्माता “सत्यमेव जयते” के टायटल पर दावा करत अदालत में याचिका दायर कर दिहले. याचिका पर सुनवाई पूरा होखे तक अदालत फिल्म के प्रदर्शन पर रोक लगा दिहलिस. एह चलते “सत्यमेव जयते” के सिनेमाघरन से हटावे के पड़ल रहुवे आ एह अदालती कार्यवाही से फिल्म के निर्माता को ढेरे नुकसान भइल रहे.
पूरा सुनवाई का बाद न्यायालय “सत्यमेव जयते” के राहत देत फिल्म के प्रदर्शन के अनुमति दे दिहले बिया. अदालत के एह निर्णय पर प्रतिक्रिया व्यक्त करत निर्देशक बबलू सोनी कहले कि सत्य परेशान भले हो जाव, पराजित ना होला…
(स्रोत – उदय भगत)


text:
खबर भोजपुरी में (शुक, 6 फरवरी 2015)
(बियफे, 5 फरवरी के खबर)
- बिहार के मुख्यमंत्री जीतन राम माँझी के हटा के फेरू नीतीश कुमार के मुख्यमंत्री बनवावे का मकसद से जदयू अध्यक्ष शरद यादव 7 तारीख के जदयू विधायक दल के बइठक बोलवले बाड़न बाकिर मुख्यमंत्री जीतन राम के कहना बा कि विधायक दल के बइठक बोलावे के अधिकार मुख्यमंत्री के होला आ दोसरा के बोलावल बइठक पार्टी के संविधान का खिलाफ होखी. माँझी के एह बयान से बिहार के राजनीति में बवाल मच गइल बा आ साफ लागत बा कि जदयू के टूटल तय बा आ बहुते दबाव पड़ल त माँझी विधानसभा भंगो करे के सलाह दे सकेलें राज्यपाल के आ राज्यपाल एह सलाह के मानियो सकेलें.
- पटना जंक्शन पर गाड़ियन के दबाव कम करे खातिर नौ गो रेलगाड़ियन के जंक्शन का बदले दानापुर भा राजेन्द्र नगर टर्मिनल से खोलल जाई आ ई रेलगाड़ी पटना जंक्शन पर अइबे ना करीहे सँ. एह रेलगाड़ियन में पटना पूणे, पटना सिकन्दराबाद, संघमित्रा एक्सप्रेस, जनसाधारण एक्सप्रेस दानापुर से आ कैपिटल एक्सप्रेस, कामाख्या एक्सप्रेस, दानापुर राजगीर इंटरसिटी, साउथ बिहार एक्सप्रेस आ दानापुर हावड़ा एक्सप्रेस राजेन्द्र नगर से खुलल करीहें सँ. एह फैसला से आम आदमी के बहुते फजीहत होखे जा रहल बा काहें कि दानापुर से पटना आवे में बहुते परेशानी होखी.
- छपरा जेपी विश्वविद्यालय में भइल करोड़ों के घोटाला के जाँच करे खातिर विजिलेंस के टीम बियफे का दिने जेपी विवि आ एकरा कुछ काॅलेजन पर धावा बोल दिहले. टीम बहुते फाइल जब्त क के ले गइल बिया.
- दिल्ली विधानसभा चुनाव से ऐन पहिले आइल सर्वेक्षणन में भाजपा के बहुमत देखावल गइल बा आ एगो सर्वे त भाजपा के दू तिहाई बहुमत मिले के अनुमान लगवले बा.
- बियफे का दिने तृणमूल कांग्रेस के बड़का झटका लागल जब सर्वोच्च न्यायालय ओकर गोहार ना मनलसि कि सीबीआई से करावल जात सारठा घोटाला के जाँच अदालत का निगरानी में होखे. न्यायालय एकर कवनो जरूरत ना देखलसि आ गोहार खारिज क दिहलसि. ओने सारधा घोटाल में धराइल तृणमूल के एगो सांसद शृंजय बोस जमानत मिलला का बाद जेल से बाहर अइलन आ पार्टी से इस्तीफा दे दिहलन.
- सारधा घोटाला में धराइल कांग्रेसी नेता मतंग सिंह के बचावे के कोशिश करे वाला गऱह सचिव अनिल गोस्वामी के इस्तीफा दिहला का बाद अब आईएएस के वरिष्ठ अधिकारी एल.सी. गोयल के केंद्रीय गृह सचिव बना दिहल गइल बा आ अजु ऊ आपन काम शुरुओ क दिहलन.
- एगो बांग्ला अभिनेत्री लाॅकेट चटर्जी तृणमूल के साख गिरल देख के ओकरा के छोड़ के भाजपा में चल अइली.
- कैमरुन के उत्तरी क्षेत्र में कैमरुन तथा चाड के सेना मिल के नाइजीरिया के आतंकवादी संगठन बोको हराम के नाहियो त 300 आतंकवादियन के मार गिरवले.
- भाजपा में भाव ना मिलला से परेशान शत्रुघन सिन्हा आजु केजरीवाल के बड़ाई के के पोसुआ मीडिया आ भाजपा के विरोधी गोलन के संजीवनी बूटी थमा दिहलन. कहलन कि केजरीवाल के पार्टी पिछला बेर से बढ़िया करी. बिहारी बाबू के नाम से मशहूर शत्रुघन सिन्हा जब जब एही तरह के बयान देत रहेलें आ उनकर तकलीफ अउर बढ़ जाला जब पार्टी उनुका बयान के कवनो अहमियत ना देव.
- उत्तर प्रदेश में शहरी फीडर से बिजली लेबे वाला गाँवन के छोटका किसानन के अब बढ़ल दाम ना चुकावे के पड़ी. एकरा ला सगरी बिजली कंपनियन के नोटिस भेज दिहल गइल बा.
- बिहार लोक सेवा आयोग के प्रीलिम परीक्षा पंद्रह मार्च के करावल जाई. शामिल होखेवालन के एडमिट कार्ड नइखे भेजल जात आ ओह लोग के आपन एडमिट कार्ट खुद आयोग के वेबसाइट Like this:Loading...


text:
हालीवुड तारिका पामेला एंडरसन के “बिग बॉस” का घर में हिंदी सिखावे के जिम्मेदारी मनोज तिवारी के सँउपल गइल त सगरी सदस्यन सहित पामेलो खुश हो गइली. मनोज तिवारी अतना बढ़िया से सिखवले कि पामेला एंडरसन मन लगा के हिन्दी सीखत बाड़ी आ हिन्दी बोलतो बाड़ी.
सलमानो खान पामेला के हिन्दी सुन के अचरज जतवलें आ पामेला के हिंदी सिखावे खातिर मनोज के धन्यवाद दिहलें. मनोज तिवारी अब एह फेर में लागल बाड़े कि पामेला के भोजपुरियो सिखा देस जेहसे कि भोजपुरी बेसी से बेसी प्रचार प्रसार हो सके. मनोज के कहना बा कि ऊ पामेला से भोजपुरी बोलवाइये के रहीहें.
मनोज तिवारी महाबली खली के हारमोनियम, ढोलक, आ बाँसुरी बजावलो सिखा रहल बाड़े. खली के कहना बा कि मनोज तिवारी उनकर जिगरी दोस्त बन गइल बाड़न आ अइसनका दोस्त पर उनका नाज बा. अब “बिगबॉस” के घर से बाहर निकलला का बाद पामेला भोजपुरी बोलत बतियावत आ खली हारमोनियम आ बाँसुरी बजावत लउकस त अचरज के बाति ना होखी.
वइसे मनोज तिवारी के मृदुलता का बारे में कहल जाले कि भोजपुरी के एह मेगा स्टार के खासियत हऽ कि ऊ केहू के आपन बना लेलें.
(स्रोत – शशिकान्त सिंह)


text:
का जमाना आ गयो भाया , जोलहवा के त सामते आ गइल । जेके देखS , जेहर देखS ओहर एकही गो अवजिए सुनाता ….. बेच्चारा बेबात पिसाइल जात बा । कइल धइल केकर बा ई करम आ जान पर केकरे बन आइल । रमेसर काका पांडे बाबा के पान के दुकानी पर ठाढ़ होते बड़बड़ाए लगने । देखS न , बाबा एगो सोझबक मनई के ओही के संघतिया सभे अइसन फंसवले बाड़न कि बेचारा न घर के बाचल न घाट के । अपने कूल्हि मिल के सब हजम क गइलें सन आ ओह बेचारा के मोकदमों मे फँसा दीहलें सन । एक त अइसहीं ब्योपार मे लागल घाटा से आज ले ना उबर पइले बा बेचारा , ओह पर मोकदमा के मार आउर ओहू मे हार । फेर त सरकारो आपन ओही पर ज़ोर देखा रहल बा , सुनली ह कि पेनाल्टी लगा देले बा । उहो थोड़ मोड़ नइखे , पाता चलल ह कि करोड़न मे बा । ओकर त कई गो पुहुत मर खप जाई तबों ना भर पाई । कबों कबों त इहे बुझाला कि कानूनों के डंडा कमजोरे मनई बदे बनल ह । दमगर लोगिन के दुवरे कानूनों दरबारे लगावेला । एक गो ना , कई गो अइसन परतोख भेंटा जाई । लोग बाग हजारन करोड़ हजम क के माजा मार रहल बाड़े , उनकर न त कन्ना छुटल ना भूसी । पांडे बाबा के ना रहि गइल त पूछ बइठले, केकरा बारे मे कहि रहल बानी रमेसर बाबू , हई लीं , पान घुलाईं।
अरे दादा रे दादा , रउवा के अबले ना बुझाइल , रमसरना के बारे मे त कह रहल बानी बेचारा पढ़ल लिखल सोझबक मनई राछसन के बीचे पता ना कवने मुहुरत मे जा के अझुरा गइल । अइसन अझुराइल , अइसन अझुराइल कि केहरों के ना बाचल । साँचो आजु के लोग त गिद्ध बा गिद्ध भा कुकुर नोच नोच के बेचारा के खा गइलन सन । लाज सरम से त ओहनी के कवनों सरोकारों नइखे । उ कुल्हि त गिद्ध भा कुकुरो से गयल गुजरल बाड़े सन । अइसना लोगन के बारे मे देख सुन के घिन बरेला ।
सुनी , रमेसर बाबू , आजु के जमाना सीधई के नइखे । सोझ – सरीफ़ के लोग बाग बउराह आ बकलोल बूझेला । ओकरे सहियो बात के कतहु सुनवाई ना होखेला । सुनलही होखब —-“अबरे के मेहरी , भर गाँव के भावज” लागेले । सभे चिकारी करेला का छोट – का बड़ । चिकारी त चिकारी मोका मिले त कुछहू करे खाति तइयार रहेला । आउर त आउर ओकर आपन कहाए वाला लोगवा ओही के बाउर बुझेला । अइसना मे बेचारे के घरहूँ वाला लो ओकरे के बाउर बुझे लागेला आउर अइसनो लो उपदेश देवे लागेला , जेकर ककहरों से कबों भेंट ना होखे । बेगर मुंहों वाला लो ताना मार जाला । सदियन से इहे चलल आवत ता, अगहूँ इहे चलत रही । गोसाईं बाबा कहि गइल बाड़ें –
“समरथ को नहीं दोष गोसाईं”
मतलब दोष खालि कमजोरवने मे हेरल जाला आउर दंड विधानों खाली गरीबने खाति बनल बा । एगो गरीब के कवनों दोष देखाए भर के देर बा , पुलिस – परसासन चाक चउबन्द देखाए लागेला । कानूनों के टंगरी मे ज़ोर हो जाला । जवने कानून के दमगरन के देखते लकवा मार देला ।
पांडे बाबा जानतानी , रमेसर कक्का बोलने , एह हालत मे मनई बउझका जाला आउर आपन दिमागी संतुलन बिलवा देवेला । पता ना , कइसे बेचारा रमसरना कुल्हि सहत आउर झेलत होखी । छिन छिन बदलत मन मे अपना के संभारल एगो लमहर तपस्ये ह । भगवान ओकरा ई कुल्हि सहे के तागत देसु । बिसवास के अरथी त पता ना कबे ई दुनिया छोड़ के जा चुकल बा । अब त इहे लागेला कि दादा बाबा लोग के जमनवे नीमन रहे , कबों हेतना केकरो के सोचे के ना पड़त रहे । एक दोसरा ला एक दोसरे के मन मे नेह छोह रहे आ दुवरा पर जगहों रहे । अब त लोग थरिया के रोटी आ आँखी के सुरमों चोरा के भा छीन के ले भागे के फिराक मे हरमेसा रहेला । नीयत आउर आदमीयत के दियरी अब टिम टिमातों बा कि ना , शोध के विषय बन चुकल बा । रिसता नाता से लोग अलाव जला चुकल बाड़ें । केकरो लग्गे केहु खाति जरिकों फुरसत नइखे । आज त लोग घरहीं मे एक दोसरा के देखल ना चाहत बाड़े । भाई – भाई से , बहिन बहिन से , भाई बहिन से एतना दूर हो चुकल बाड़े कि सोच के डर लागे लगेला ।
छोटुवा ढेर देरी से पांडे बाबा आउर रमेसर कक्का के बात सुनत रहे , बाकि ओकरा कुछों ना बुझाइल । कवने बात के लेके इ दूनों जने हेतना लमहर बतकही कइलस ह लो । बाकि छोटुवा इ जरूर सोच लीहलस कि अपना जिनगी मे उ सोझबक मनई त नहिये बनी , भलही कुछों बन जाउ । एह दुनिया मे जिए खाति दोसरा के धोखा दीहल चलन बन गइल बा , जेहर देखी सगरों एही जहर के बाढ़ लउकत करेला ।
- जयशंकर प्रसाद द्विवेदी


text:
आजु जीवन के महाभारत ओह मोड़ पर बा, जहाँ सभे कृष्ण बने के तइयार बा, आ तलाश बाकी बा त बस एगो अर्जुन के जे समाज के रक्षा ला अपना रिश्तेदारो पर प्रहार करे से ना हिचके. सिनेमा भोजपुरीओ में ई बात ओतने सही बा. हर शख्स आँख में ढ़ेरे चिंगारी भरले एगो रौशनी जोहत बा. बाकिर एह चिंगारी के रौशनी में बदले त के ? जिंदगी के एही स्याह-सफ़ेद सच्चाई के पेश करे जात बिया निर्देशक निखिल राज के फिल्म “देख के”. फिलहारमोनिक एंटरटेनमेंट के बैनर तले बनत एह फिल्म से छोटका परदा के स्टार श्रीवर्धन त्रिवेदी आ खुद निखिल राज बड़का परदा पर दस्तक देबे जात बाड़न.
कथ्य अउर शिल्प के लिहाज़ से “देख के” भोजपुरी सिनेमा में एगो नया युग के आगाज करी. खटिया-पटिया अउर लहंगा-चुनरी के दलदल में धंसल भोजपुरी सिनेमा के वास्तविक सरोकारन से जोड़े के जवन कोशिश “देख के” में भइल बा ओहसे भोजपुरी सिनेमा के एगो नया माने आ पहचान मिले के उमेद बा. श्रीवर्धन त्रिवेदी आ निखिल राज के अलावे एह फिल्म में जाकिर हुसैन, वंदना वशिष्ठ, जीतू शास्त्री, निशाश्री आ महेंद्र मेवाती जइसन मंझल कलाकारन के साथ अवधेश मिश्रा, श्री कंकानी आ प्रकाश जैश जइसन खांटी भोजपुरिया खिलाड़ीओ बाड़ें.
म्यूजिको लेके एह फिल्म में एगो नया प्रयोग भइल बा क्लासिकल आ लोक संगीत के आधुनिक म्यूजिक शैली के मिठास में सुनावे के. बानी चक्रवर्ती आ पॉल जैकब जइसम संगीतकारन के धुन पर एह फिल्म के गाना कैलाश खेर, साउथ अफ्रीकन सिंगर सइयों बम्बा कमारा, श्रीलंकन सिंगर योगेश्वरण मनिक्कम, अउर साउथ इंडियन सिंगर बौंबे जयश्री गवले बाड़न.
निर्देशक निखिल राज के भोजपुरिया जोश आ जूनून के कुछ एह रूप में देखे के चाहीं …
दीया खामोश है मगर किसी का दिल तो जलता है
चले आओ जहां तक रौशनी मालूम होती है …
(स्पेस क्रिएटिव मीडिया के रपट)


text:
कहल जाला कि अगर पूरा मेहनत आ लगन से कवनो काम पूरा तइयारी का साथे कइल जाव त कुछुवो कइल जा सकेला. एही बाति के नजारा पिछला दिने आदिशक्ति इंटरटेनमेंट के फिल्म “दुश्मनी” के सेट पर देखे के मिलल जहाँ एगो गाना के डेढ़ मिनट के शूट बिना कवनो कट के पूरा कर लिहल गइल.
बतावल जा रहल बा कि निर्माता दुर्गा प्रसाद मजुमदार एह शूटिंग का दस दिन पहिलही से जूनियर निरहुआ प्रवेश लाल यादव आ नायिका शुभी शर्मा के नृत्य निर्देशक रामदेवन का साथे लगा दिहले रहलें जहाँ ऊ लोग रोज आठ आठ घंटा ले रिहर्सल करत रहे. एही से जब सेट पर नृत्य निर्देशक रामदेवन एक्शन कहलें त गाना के मुखड़ा पर बिना कवनो चूक के ऊ लोग नाचल आ एके टेक में शूत ओके हो गइल. फिल्म में ओह लोग का साथे चौबीस गो दोसरो कलाकार नृत्य करत रहलें.
निर्देशक राजकुमार आर पान्डे के निर्देशन में बनत एह फिल्म के शूटिंग मुंबई में करावल जा रहल बा.
(स्रोत – प्रशान्त निशान्त)


text:
कांग्रेस भरलसि 2019 में जीते ला हुंकार
नयी दिल्ली 18 मार्च (वार्ता). अगिला आम चुनाव में जीते के हुंकार भरत कांग्रेस के कहना बा कि ई दू गो विचारधारन के लड़ाई बा आ ऊ अपना जइसन विचार राखे वाला गोलन के साथे ले के भाजपा के सत्ता से उखाड फेंकी.
आजु पूरा भइल कांग्रेस के तीन दिन के महाधिवेशन में मोदी सरकार पर अर्थव्यवस्था के तबाह करे,लोग के भावना से खेले आ समाज के बांटे के आरोप लगावत कहल गइल कि मोदी सरकार भितरी आ बाहरी सुरक्षा के चुनौतियन से निपटे में पूरा तरह से असफल भइल बिया. चुनाव जीते ला लोगन से कइल गइल भाजपा आ प्रधानमंत्री नरेंद्र मोदी के वादा सत्ता में आवे ला ‘ड्रामेबाजी’ रहुवे. किसानन आ बेरोजगारन से कइल वादा महज जुमला बनि के रहि गइल.
महाधिवेशन में पारित राजनीतिक प्रस्ताव में कांग्रेस भाजपा आ आरएसएस के हरावे ला समान विचारधारा वाला गोलन से होछ मिलाई आ एकरा ला साझा कार्यक्रम तइयार कइल जाई. राहुल गांधी कहलन कि भाजपा एक के बाद एक चुनाव हारत जा रहल बिया आ प्रधानमंत्री नरेंद्र मोदी के अब लागे लागल बा कि गुजरात विधानसभा चुनाव त केहु तरह निकल गइल बाकिस 2019 में फंस जाएब.
कांग्रेस के अध्यक्षा रहल सोनिया गांधी कहली कि गुजरात चुनाव आ लोकसभा के कुछ सीटन के उपचुनाव में ई साबित हो गइल कि जे लोग कांग्रेस के अस्तित्व मिटावल चाहत बा उनुका ई अंदाजा नइखे कि लोग के कांग्रेस से कतना गहिरा लगाव बा.
84वां महाधिवेशन में पारित आर्थिक प्रस्ताव में मोदी सरकार के आर्थिक नीतियन के कड़ा आलोचना करत कहल गइल बा कि नोटबंदी आ जीएसटी के गलत तरीका से लागू कइला का चलते देश के अर्थव्यवस्था तबाही ओर बावे आ आम जनता का जीयल मुश्किल हो गइल बा.
महाधिवेश में कृषि, रोजगार आ गरीबी उन्मूलन पर पारित प्रस्ताव में कहल गइल बा कि किसानन के कर्ज माफ कइल जाई, बटाईदारन के ब्याज मुक्त कर्जा दिहल जाई आ नवहियन आ औरतन ला रोजगार के अवसर बढ़ावल जाई.
विदेश नीति पर प्रस्ताव पारित क के कहल गइल बा कि मोदी सरकार के दोषभरल विदेश नीति का चलते दुनिया में भारत के छवि खराब भइल बा.


text:
– वैभव नाथ शर्मा
‘तमसो मा ज्योतिर्गमय’
मकर संक्रान्ति हिन्दू धर्म के एगो प्रमुख पर्व ह. पूस महीना में जब सूरज मकर राशि में जालें त ओकरा के मकर संक्रांति कहल जाला आ ओहि दिने पर्व मनावल जाला. अकसरहां ई पर्व जनवरी का १३, १४, भा १५ तारीख के पड़ेला. अबकी १५ जनवरी के पड़ल बा. मकर संक्रान्ति का दिन से सूर्य उत्तरायण हो जालन. भारत वर्ष में अलग अलग जगहा एह पर्व के अलग अलग नाम से मनावल जाला बाकिर एकर धार्मिकता कतहीं कम ना होला. भोजपुरी इलाका में खिचड़ी, पंजाब हरियाणा में लोहड़ी, तमिलनाडु में पोंगल, कर्नाटक, केरल, आ आंध्र प्रदेश में ‘संक्रान्ति’ का रुप में मनावल जाला. ‘दान का पर्व’ है. मकर संक्रांति से इलाहाबाद मे हर साल माघ मेले के शुरुआत होला जब लोग माघ महीना में गंगा-यमुना के रेत पर पंडाल बनाके कल्पवास करेला आ रोज गंगा स्नान कर के दान दे के किला में स्थित अक्षयवट के पूजा करेला. प्रलयो काल में नष्ट न होखे वाला अक्षयवट के बहुते महिमा होला. एह दिन ओकर पूजा-अर्चना से सगरी पाप नष्ट हो जाला आ ओह भक्त के स्वर्ग मिलेला. मकर संक्रांति का पहिले के महीना खर मास का नाम से जानल जाला जब कवनो शुभ काम ना होखे. मकर संक्रांति से सूर्य के उत्तरायण होखला का साथही सगरी मांगलिक कार्य के शुरुआत हो जाला. कहल जाला कि मकर संक्रांति के दिन यज्ञ में दिए गए द्रव्य के ग्रहण करे देवतागण खुदे पृथ्वी पर आवेलें आ ओहि रास्ते पुण्यात्मा शरीर छोड़के स्वर्गादि लोक में प्रवेश करेले. एहसे एकरा के आलोक पर्वो मानल जाला. एह दिन से सगरी मांगलिक कार्य जइसे – उपनयन संस्कार, नामकरण, अन्नप्राशन, गृह प्रवेश, भा विवाह आदि सम्पन्न होखे लागेला.
मकर संक्रान्ति का महत्व
शास्त्र का अनुसार, दक्षिणायन के देवता लोग के राति भा नकारात्मकता के प्रतीक आ उत्तरायण के देवता लोग के दिन भा सकारात्मकता के प्रतीक मानल गइल बा. एहसे एह दिन जप, तप, दान, स्नान, श्राद्ध, तर्पण वगैरह धार्मिक क्रियाकलाप के खास महत्व होला. कहल जाला कि एह दिने दिहल दान सौ गुना बढ़के वापिस मिलेला. एह दिन शुद्ध घी आ कंबल दान मोक्ष दिलवावेला –
माघे मासि महादेव यो दाद घृतकंबलम।
स भुक्त्वा सकलान भोगान अंते मोक्षं च विंदति॥
मकर संक्रान्ति का ऐतिहासिक महत्व
मानल जाला कि एह दिन भगवान भास्कर अपना पुत्र शनि से मिले उनका घरे जाले. महाभारत काल में भीष्म पितामह आपन देह त्यागे खातिर मकरे संक्रांति के दिन चुनले रहले काहे कि उत्तरायण में देह छोड़े वाली आत्मा या त कुछ काल खातिर देवलोक में चल जाली भा पुनर्जन्म के चक्र से उनका छुटकारा मिल जाला. दक्षिणायन में देह छोड़ला पर बहुत काल तक आत्मा के अन्हार के सामना करे के पड़ेला. स्वयं भगवान श्रीकृष्ण उत्तरायण के महत्व बतावत गीता में कहले बाड़न कि उत्तरायण के छह महीना के शुभ काल में पृथ्वी प्रकाशमय रहेले आ एह प्रकाश में शरीर का परित्याग करे वाला के पुनर्जन्म ना होला.(श्लोक-24-25)
सूर्य पर आधारित हिंदू धर्म में मकर संक्रांति के बहुत महत्व मानल गइल बा. होली, दीपावली, दुर्गोत्सव, शिवरात्रि आ दोसर त्योहार जहाँ विशेष कथा पर आधारित बाड़े, ओहिजे मकर संक्रांति खगोलीय घटना ह जवना से जड़ आ चेतन के दशा दिशा तय होला. एह पर्व में अध्यात्म, खगोल विज्ञान आ ज्योतिष शास्त्र तीनों के विशेषता समाहित बा एहसे एकरा के पर्वों का पर्व कहल जा सकेला.
मकर संक्रांति में अर्द्धकुम्भ व अन्य तीर्थो में स्नान :-
कुंभ स्नान स्वास्थ्य का दृष्टि में उत्तम होला. ‘मृत्योर्मामृतम्गमय’ के संदेश देबे वाला कुंभ आ सिंहस्थ स्नान के परंपरा बहुते पुरान ह. हर १२ वाँ साल में प्रयाग, हरिद्वार, उज्जैन आ नासिक में महाकुंभ आ छठवां साल में अर्द्ध कुंभ होला. सहस्रं कार्तिके स्नानं, माघे स्नान शतानि च। बैशाखे नर्मदा कोटि: कंभ स्नाने तत् फलम्।। कहे के मतलब कि कार्तिक मास में एक हज़ार आ माघ मास में सौ बार गंगा स्नान से आ बैसाख में नर्मदा में एक करोड़ बार स्नान कइला से जवन पुण्य मिलेला, ऊ माघ मास में महाकुंभ के अवसर पर मात्र अमावस्या पर्व में स्नान कइला से मिल जाला. एह साल प्रयाग में अर्द्ध कुंभ के संयोग बा. प्रयागराज तीनों लोकों में प्रसिद्ध ह. एहसे पवित्र तीर्थस्थल दोसर कतहीं नइखे. तबहिये त कहल गइल बा :- प्रयाग राज शार्दुलं त्रिषु लोकेषु विश्रुतम्। तत् पुण्यतमं नास्त्रि त्रिषु लोकेषु भारत्।। प्रयागराज में सूर्य पुत्री यमुना, भागीरथी गंगा आ लुप्त रूपा सरस्वती के संगम में जे स्नान-ध्यान करेला, कल्पवास करके पूजा-अर्चना करेला, गंगा के माटी अपना माथे लगावेला, ऊ राजसूय आ अश्वमेघ यज्ञ के फल सहजे पा लेला.
संक्रान्ति के दिन नहइला का बाद चावल, दाल की खिचड़ी आ काला तिल के बनल मिष्ठान वगैरह ब्राह्मण आ पूज्य व्यक्तियन के दान करे के परम्परा बा. एह दिन देश के सगरी धार्मिक स्थान भा धार्मिक महत्व के नदियन में स्नान करे के महत्ता बतावल गइल बा. साथ ही इहो कहल जाला कि एह दिन तिल, खिचड़ी आ गुड़ दान कइला से अशुभ परिणामन में कमी आवेला. एह दिन गंगासागर में स्नान-दान खातिर लाखों लोग के भीड़ जुटेला. कहल जाला कि `सारे तीरथ बार बार गंगा सागर एक बार.`
वैभव नाथ शर्मा जी प्रतिष्ठित वास्तु शास्त्री, अंक शास्त्री, आ ज्योतिषी हईं. इहाँ के कार्यक्रम अलग अलग टेलीविजन चैनलन पर आवत रहेला. काशी के होखला का चलते भोजपुरी से विशेष अनुराग बा आ अँजोरिया के पाठकन खातिर ज्योतिष आ वास्तु शास्त्र से जुड़ल आपन सलाह समय समय पर देत रहे के तइयार हो गइनी. वैभवनाथ शर्मा जी राजज्योतिषी परिवार से आवेनी. आशा बा कि वैभवनाथ शर्मा जी के आलेख से अँजोरिया के पाठकन के कुछ लाभ मिली.
अपना व्यक्तिगत समस्या खातिर रउरा शर्मा जी से संपर्क कर सकीलें. उहाँ के संपर्क सूत्र नीचे दिहल जा रहल बा
फोन : +91-9990724131
ई मेल : vaibhava_vastuvid@yahoo.co.in


text:
भोजपुरी के अनदेखी पर कवि गोष्ठी में चिंता जाहिर भइल
बलिया के तिखमपुर में शंभुनाथ उपाध्याय का घरे भइल विश्व भोजपुरी सम्मेलन के बलिया इकाई का ओर से एगो कवि गोष्ठी भइल जवना में शिवजी पांडे रसराज, त्रिभुवन सिंह प्रीतम, शशि प्रेमदेव, डा॰ अशोक द्विवेदी, डा॰ शत्रुघ्न पांडेय, कन्हैया पांडे, हीरालाल हीरा, नवचंद तिवारी, डा॰ अमरनाथ शर्मा, विजय मिश्र वगैरह कवि लोग आपन रचना सुनावल. एह गोष्ठी में एह बात पर चिंता जाहिर कइल गइल कि भोजपुरी भाषा के ओकर हक नइखे दिहल जात आ ओकर अनदेखी करे में लागल बिया केन्द्र सरकार.


text:
हाल ही में मुंबई के M4U स्टूडियो में भोजपुरी फिलिम ”गरदा” के संगीतमय मुहूर्त कइल गइल. मुहूर्त गीत बहुचर्चित गायिका कल्पना के आवाज़ में रिकार्ड भइल.
एस के फिल्म्स (चेन्नई) के बैनर तले बने जात एह फिलिम के निर्माता श्रवण कुमार एच., निर्देशक पराग पाटिल, कार्यकारी निर्माता रमेश चन्द्र शर्मा, लेखक पराग पाटिल आ पंकज कनौजिया, संगीतकार छोटे बाबा, गीतकार राजेश मिश्रा, अशोक सिन्हा, प्रेम सागर अउर मुन्ना दूबे, आ रिकार्डिस्ट प्रवीर दा हउवें.
ई एगो अइसन नवही के कहानी ह जे चारो ओर प्यार मुहब्बते के मिठास पसरावल चाहत बा. प्रेम के अइसन मसीहा बनके “गरदा” मचइहें विराज भट्ट. साथ में रहीहें अंजना सिंह, दीपक भाटिया, बालेश्वर सिंह, कृष्णा देव राना, संजय वर्मा, साहिल शेख आ बृजेश त्रिपाठी वगैरह.
(शशिकांत सिंह, रंजन सिन्हा, आ अपना न्यूज़)


text:
योगी आदितयनाथ ने मंत्रियो को जिलों का प्रभार सौंपा !
लखनऊ : योगी आदितयनाथ सरकार ने मंत्रिमंडल के सदस्यों को जिला योजना समिति के सदस्य के रूप में नामित करते हुए उन्हें जिलों का प्रभार सौंपा है। ये मंत्री जिला योजना समिति के अध्यक्ष का भी दायित्व संभालेंगे। दोनों उप मुख्यमंत्री केशव प्रसाद मौर्य और डॉ. दिनेश शर्मा को भी यह जिम्मेदारी दी गई है। केशव को कानपुर नगर व आजमगढ़ और दिनेश शर्मा को आगरा व रामपुर का दायित्व दिया गया है। कई वरिष्ठ मंत्रियों को भी दो-दो जिलों का प्रभार दिया गया है। वित्त मंत्री राजेश अग्रवाल को राजधानी की कमान दी गई है। जिला - मंत्री 1. इलाहाबाद - आशुतोष टंडन 2. फतेहपुर - सत्यदेव चौधरी 3. प्रतापगढ़ - स्वाती सिंह 4. कौशांबी- लक्ष्मी नारायण चौधरी 5. वाराणसी - सुरेश खन्ना 6. जौनपुर - रीता बहुगुणा जोशी 7. चंदौली - जयप्रकाश निषाद 8. गाजीपुर - बृजेश पाठक 9. मीरजापुर - राजेश अग्रवाल 10. सोनभद्र - अर्चना पाण्डेय 11. संतरविदासनगर - ओमप्रकाश राजभर 12. आजमगढ़ - केशव प्रसाद मौर्य 13. बलिया - श्रीकांत शर्मा 14. मऊ - नंदगोपाल गुप्ता नंदी 15. गोरखपुर - धर्मपाल सिंह 16. देवरिया - अनुपमा जायसवाल 17. कुशीनगर - राजेन्द्र प्रताप सिंह मोती सिंह 18. महराजगंज - रमापति शास्त्री 19. बस्ती - सिद्धार्थनाथ सिंह 20. संतकबीरनगर - आशुतोष टंडन 21. सिद्धार्थनगर - चेतन चौहान 22. गोंडा - उपेन्द्र तिवारी 23. बलरामपुर - सुरेश राणा 24. श्रावस्ती - रणवेन्द्र प्रताप सिंह धुन्नी सिंह 25. बहराइच - स्वामी प्रसाद मौर्य 26. फैजाबाद - सतीश महाना 27. अंबेडकरनगर - एसपी सिंह बघेल 28. बाराबंकी - दारा सिंह चौहान 29. सुलतानपुर - जयप्रताप सिंह 30. अमेठी - मोहसिन रजा 31. लखनऊ - राजेश अग्रवाल 32. रायबरेली - नंदगोपाल गुप्ता नंदी 33. हरदोई - अनिल राजभर 34. उन्नाव - रमापति शास्त्री 35. सीतापुर - रीता बहुगुणा जोशी 36. खीरी - गुलाब देवी 37. कानपुर नगर - केशव प्रसाद मौर्य 38. कानपुर देहात - मुकुट बिहारी वर्मा 39. फर्रुखाबाद - चेतन चौहान 40. इटावा - स्वतंत्र देव सिंह 41. औरैया - धर्म सिंह सैनी 42. कन्नौज - संदीप सिंह 43. बांदा - धर्मपाल सिंह 44. महोबा - दारा सिंह चौहान 45. हमीरपुर - मनोहर लाल मन्नू कोरी 46. चित्रकूट - डॉ. महेन्द्र सिंह 47. झांसी - राजेन्द्र प्रताप सिंह मोती सिंह 48. जालौन - जय कुमार सिंह जैकी 49. ललितपुर - सूर्य प्रताप शाही 50. आगरा - दिनेश शर्मा 51. मथुरा - भूपेन्द्र सिंह चौधरी 52. फीरोजाबाद - नीलकंठ तिवारी 53. मैनपुरी - गिरीश चंद्र यादव 54. अलीगढ़ - सुरेश राणा 55. हाथरस - उपेन्द्र तिवारी 56. एटा - अतुल गर्ग 57. कासगंज - सुरेश पासी 58. बरेली - बृजेश पाठक 59. बदायूं - स्वामी प्रसाद मौर्य 60. पीलीभीत - मुकुट बिहारी वर्मा 61. शाहजहांपुर - लक्ष्मीनारायण चौधरी 62. मुरादाबाद - डॉ. महेन्द्र सिंह 63. संभल - बलदेव औलख 64. रामपुर - दिनेश शर्मा 65. बिजनौर - श्रीकांत शर्मा 66. अमरोहा - ओमप्रकाश राजभर 67. मेरठ - सिद्धार्थनाथ सिंह 68. गाजियाबाद - सुरेश खन्ना 69. हापुड़ - सत्यदेव चौधरी 70. गौतमबुद्धनगर - जयप्रताप सिंह 71. बुलंदशहर - स्वतंत्र देव सिंह 72. बागपत - एसपी सिंह बघेल 73. सहारनपुर - सूर्य प्रताप शाही 74. मुजफ्फरनगर - सतीश महाना 75. शामली - अनुपमा जायसवाल


text:
Home Tags पवन सिंह
Tag: पवन सिंह
पवन सिंह और ख्याति अभिनीत फिल्म बलमुआ तोहरे खातिर 27 जुलाई...
पवन सिंह और अदाकारा ख्याति सिंह की भोजपुरी फिल्म बलमुआ तोहरे खातिर 27 जुलाई से बिहार, झारखण्ड, गुजरात और मुंबई में एक साथ प्रदर्शित...
पवन सिंह अभिनीत भोजपुरी फिल्म वांटेड का गाना यूट्यूब पे बना...
भोजपुरी सिनेमा के गायिकी के सिरमौर व पावरस्टार पवन सिंह का गाया हुआ मोस्ट वेटेड भोजपुरी फिल्म वांटेड का गाना पलंगिया सोने ना दिया...
भोजपुरी सुपर स्टार पवन सिंह की भोजपुरी फिल्म वांटेड के ट्रेलर...
श्री जे सोहरता प्रोडक्शन के बैनर तले बनी भोजपुरिया पावर स्टार पवन सिंह की मोस्ट अवेटेड भोजपुरी फिल्म वांटेड का ट्रेलर वेब म्यूजिक से...
18 अप्रैल को होगा पवन सिंह अभिनीत वांटेड भोजपुरी फिल्म...
18 अप्रैल को वांटेड भोजपुरी फिल्म का ट्रेलर धमाके के साथ लांच किया जायेगा। भोजपुरी सिनेमा के पावरस्टार पवन सिंह, फिल्म निर्माता जसवंत कुमार...
पवन सिंह ने की अक्षरा सिंह की बुरी तरह पिटाई
भोजपुरी सुपरस्टार पवन सिंह के बारे में सूत्रों से खबर आरही है कि उन्होने शराब के नशे में धुत होकर अभिनेत्री अक्षरा सिंह की...
पवन सिंह और धुपेन्द्र भगत की चार फिल्मों का मुहूर्त
पावरस्टार पवन सिंह और निर्माता धुपेन्द्र भगत की सफल जोड़ी एक बार फिर बड़ा धमाका करने जा रही है, जिसका आगाज़ बड़े धूम धड़ाके...
पवन सिंह और काजल राघवानी के गाने को मिले 100 मिलियन...
भोजपुरी सिने संगीत जगत में नई क्रांति के साथ वर्ल्डवाइड रिकार्ड्स इंटरनेशनल के साथ-साथ मल्टीपर्पज म्यूजिक कंपनी वर्ल्डवाइड रिकार्ड्स भोजपुरी और पवन सिंह ने...
भोजपुरी फिल्म वांटेड के गाने के शूटिंग के दौरान पवन सिंह...
श्री जे सोहरता प्रोडक्शन के बैनर तले बन रही भोजपुरी फिल्म वांटेड अब अंतिम चरण में है। ऐसे में एक गाने की शूटिंग के...
पवन सिंह की भोजपुरी फिल्म वांटेड की शूटिंग मेगा शेड्यूल के...
भोजपुरी सिनेमा के पावरस्टार पवन सिंह ने अभी हाल ही में देशभक्ति पूर्ण भोजपुरी फिल्म वांटेड की शूटिंग पूरी की है। पूरी फिल्म की...
भोजपुरी फिल्म वांटेड की शूटिंग कम्पलीट, होली पर होगी रिलीज
निर्माण के समय से ही चर्चा बटोरने वाली श्री.जे.सोहर्ता फ़िल्म प्रोडक्शन के बैनर तले बन रही एक्शन भोजपुरी फिल्म वांटेड की शूटिंग उत्तर प्रदेश...
पायस पंडित के जन्मदिन पर भोजपुरी फिल्म लोहा पहलवान का थर्ड...
अपनी मनमोहक व चंचल शोख़ अदाओं से युवा दिलों की धड़कन में अपनी मुकम्मल स्थान बनाने जा रहीं अदाकारा पायस पंडित के जन्मदिन एवं...
भोजपुरी फिल्म लोहा पहलवान डीजिटल राईट्स लिया वर्ल्डवाइड रिकार्ड्स ने
भोजपुरी संगीत को भाषा से परे रखकर नई पहचान दिलाने में अग्रसर म्यूजिक कंपनी वर्ल्डवाइड रिकार्ड्स भोजपुरी ने पावरस्टार पवन सिंह स्टारर भोजपुरी फिल्म...
भोजपुरी फिल्म वांटेड के सेट पर सोनम का जन्मदिन
भोजपुरी सिनेमा के सुनहरे दौर में पावरस्टार पवन सिंह के साथ भोजपुरी फिल्म वांटेड से नई सनसनी खूबसूरत बाला रूपहले परदे पर धमाकेदार एंट्री...
पवन सिंह और मणि भट्टाचार्य अगली भोजपुरी फिल्म वांटेड एक साथ
अदाकारा मणि भट्टाचार्य इन दिनों एक्शन स्टार पवन सिंह के साथ रोमांस करती नजर आ रही हैं, हालांकि ये खबर उनके रियल लाइफ से...
वर्ल्डवाइड रिकार्ड्स ने लांच किया भोजपुरी फिल्म लोहा पहलवान का फर्स्ट...
म्यूजिक कंपनी वर्ल्डवाइड रिकार्ड्स भोजपुरी ने पावरस्टार पवन सिंह स्टारर भोजपुरी फिल्म लोहा पहलवान का फर्स्ट लुक लांच किया है। इस म्यूजिक के ओनर...
भोजपुरी फिल्म पवन राजा के ट्रेलर की मची धूम
भोजपुरी फ़िल्म जगत के नये फ़िल्म निर्माण कंपनी हैप्पी फिल्म्स इण्टरटेन्मेंट के बैनर तले बनी भोजपुरी फिल्म पवन राजा का ट्रेलर इन दिनों यूट्यूब...
पवन सिंह अभिनीत भोजपुरी फिल्म योद्धा अर्जुन पंडित को मिल रहा...
पवन सिंह अभिनीत रोमांटिक और एक्शन से भरपूर भोजपुरी फिल्म योद्धा अर्जुन पंडित बिहार और झारखण्ड में भव्य पैमाने पर रिलीज की गई है,...
पवन सिंह अभिनीत भोजपुरी फिल्म लोहा पहलवान की शूटिंग जोरो पर
पवन सिंह अभिनीत भोजपुरी सिनेमा की दशा और दिशा को मोड़ देने के लिए निषाद प्रोडक्शन एवं जी एम एल इंटरटेन्मेंट प्रा. लि. के...
पवन सिंह के हाथों लांच हुआ मिशन पाकिस्तान का टीजर प्रिन्स...
अभिनेता प्रिन्स सिंह राजपूत का जन्मदिन मुंबई के एक क्लब में धूमधाम से मनाया गया। केक काटने के बाद भोजपुरी सिनेमा के पावर स्टार...
निर्देशक अजय कुमार की भोजपुरी फिल्म सइयां सुपरस्टार का टीजर यू-ट्यूब...
भोजपुरी सिनेमा के सुपर स्टार पवन सिंह, अक्षरा सिंह और अरविंद अकेला कल्लू स्टारर भोजपुरी फिल्म सइयां सुपरस्टार का टीजर मुंबई में वेब म्यूजिक...


text:
भोजपुरी दर्शकन का दिलोदिमाग पर तीस साल से राज करत महानायक कुणाल सिंह एह घरी अभिनेत्री रिंकू घोष के तारीफ के पुल बान्हत बाड़न आ इहाँ ले कहत बाड़न कि रिंकू घोष भोजपुरी सिनेमा में पद्मा खन्ना अउर कुमकुम का तरह भोजपुरियन के दिल पर राज करत बाड़ी.
कुणाल सिंह आ रिंकू घोष ‘सईयां ड्राईवर बीबी खलासी’ में साथे काम कइले बा लोग. कुणाल सिंह के कहना बा कि एह पारिवारिक फिल्म में रिंकू घोष के भूमिका में अभिनय के पराकाष्ठा देखे के मिली. जे तरह से कुमकुम अउर पद्मा खन्ना ठेठ भोजपुरिया औरत के भूमिका निभावत दर्शकन का दिल पर राज कइल वइसने राज अब रिंकूओ घोष ‘सईयां ड्राईवर बीबी खलासी’ का बाद करीहें. रिंकू घोष जतना बेहतरीन कलाकार हई ओतने बेहतरीन नृत्यांगना, अभिनय में लाजवाब हई आ ग्लैमरस रोलो में गजब ढावेली. रिंकू के ग्लैमर कुणाल सिंह ‘नाच नचईया धूम मचईया’ में देखलें.
कुणाल सिंह के कहना बा कि ‘सईयां ड्राईवर बीबी खलासी’ केहू के मन ना तूड़ी. एह फिल्म के ट्रायल जेही देखल उहे तारीफ करत बा रिंकू के. पिछला दिने एह फिल्म के प्रमोशन खातिर रिंकू पटना गइली त ओहिजो के पत्रकार ट्रायल शो देख के रिंकू के बड़ाई कइलें. कहलें कि अईसनो पारिवारिक फिल्म बने के चाहीं भोजपुरी में.
(स्रोत – शशिकान्त सिंह, रंजन सिन्हा)